text:
Berkarar döwletimiziň bagtyýarlyk döwründe hormatly Prezidentimiz Gurbanguly Berdimuhamedowyň başyny başlan hem-de diňe bir paýtagtymyzda däl, eýsem, welaýat merkezlerini, etraplardaky şäherçeleri we şypahana zolaklaryny gurşap alan binagärlik-şähergurluşyk işi okgunly ösdürilýär. Döwlet Baştutanymyz diňe bir gurluşyk işleriniň hiline däl, eýsem, häzirki zaman binagärliginiň bezegine, bu pudakda daşary ýurtlaryň oňyn tejribesini hem-de ylmy pikiriň we tehniki ösüşiň gazananlaryny özleşdirmäge hem aýratyn üns berýär. Şunuň bilen baglylykda, ýurdumyzyň hünärmenleri ýer titremesine durnukly gurluşyk ulgamynda ylmy barlaglary işjeňleşdirdiler, milli binagärligiň däplerini nazara almak bilen, iň täze gurluşyk serişdelerini we gurluşlaryny ornaşdyrmaga uly üns berýärler. Bularyň ählisi her çärýekde çykýan “Türkmenistanyň gurluşygy we binagärligi” atly žurnalyň sahypalarynda öz beýanyny tapýar. Golaýda bu neşiriň nobatdaky sany çapdan çykdy.
Žurnal owadan suratlar bilen bezelen, Amyderýanyň üstünden çekilen awtomobil we demir ýol köprüleri baradaky makala bilen açylýar. Bu desgalar inžener-tehniki taslamalaşdyrmakda innowasiýalary alamatlandyrýar. Türkmenistanda ulag ulgamynyň ösdürilmegi Berkarar döwletimiziň bagtyýarlyk döwründe döwlet syýasatynyň ileri tutulýan ugurlarynyň biridir. Ýurdumyz taryhyň dowamynda kemala gelen yklymyň möhüm söwda ýollarynyň çatrygynda ýerleşýär we onuň halkara ulag çatrygy hökmündäki ähmiýeti biziň döwrümizde has-da artýar. Türkmenistan köpri gurmak babatda dünýä tejribesini üstünlikli özleşdirýär. Täze köprüleriň ikisiniň açylmagy hem munuň aýdyň subutnamasydyr. Okyjylar žurnalyň sahypalarynda olar barada anyk maglumatlary tapyp bilerler, onda ýerleşdirilen suratlar bolsa olaryň bezeginiň aýratynlyklary bilen tanyşmaga mümkinçilik berýär.
Ýurdumyzyň paýtagty täze gurulýan desgalaryň hasabyna çäklerini giňeldýär. Şäherde her ýyl ajaýyp desgalaryň – edara, jemgyýetçilik we ýaşaýyş jaýlaryndan ybarat ak mermere beslenen döwrebap binagärlik toplumlarynyň onlarçasy, Ýewropanyň ýokary ölçeglerine kybap gelýän seýilgähler hem-de seýilbaglar ýokary tizlikli täze ýollar, ýerasty we ýerüsti geçelgeler hem-de köprüler gurulýar, ýadygärlikler bina edilýär, şäherýakalary abadanlaşdyrylýar. Hormatly Prezidentimiz Gurbanguly Berdimuhamedowyň Aşgabady dünýäniň iň owadan şäherleriniň birine öwürmek boýunça öňde goýan anyk wezipesi durmuşa geçirilýär.
Paýtagtymyzyň günorta böleginde, öňki boş ýerlerde peýda bolan “Parahat—7” täze ýaşaýyş toplumyna bagyşlanan makalada Köpetdagyň eteginde “Parahat—7” döwrebap ýaşaýyş toplumynyň täsin jaýlarynyň nurana keşbiniň şäheri okgunly ösdürmek ýörelgesiniň hem-de Aşgabadyň baş gurluşyk meýilnamasynyň çalt depginler bilen durmuşa geçirilýändiginiň nyşany bolup durýandygy bellenilýär. Täze belent jaýlar şäheriň şu künjeginde gurlan beýleki jaýlardan diňe gurluşyk tehnologiýasy bilen däl, eýsem, binagärligi, öýleriniň toplumy, olaryň meýdany we potologynyň beýikligi bilen tapawutlanýar.
Žurnalyň şu sanynyň beýleki makalalarynda ýurdumyzda şähergurluşyk-binagärlik işleriniň kanunçylyk esaslaryna garalýar, golaýda kabul edilen “Binagärlik işi hakynda” Türkmenistanyň Kanunynyň esasy düzgünleri düşündirilýär. Onda binagärlik işiniň amala aşyrylmagynyň hukuk, ykdysady we guramaçylyk esaslary kesgitlenilýär hem-de adamyň ýaşaýşynyň amatly durmuş gurşawynyň döredilmegine, binalaryň, desgalaryň we olaryň toplumlarynyň estetiki täsirliliginiň, ygtybarlylygynyň gazanylmagyna gönükdirilendir.
Döwlet Baştutanymyz Gurbanguly Berdimuhamedow ýolbaşçylaryň ünsüni şähergurluşyk maksatnamasynda ileri tutulýan durmuş meselelerine çekmek bilen, onuň esasy ölçegleriniň adamlaryň gündelik ýaşaýyş-durmuşy, zähmet çekmegi we dynç almagy üçin aňrybaş oňaýly şertleriň döredilmegi bilen baglanyşyklydygyny nygtaýar. Milli Liderimiz gurluşyk serişdeleriniň hilinden we ekologiýa taýdan amatlylygyndan başlap, adamlaryň aňrybaş oňaýlylygy üçin ugurdaş şertleriň hemmesiniň döredilmegine çenli iri gurluşyk taslamalaryny düýpli seljerýär.
Bu babatda otaglarynyň ýerleşişi gowulandyrylan ýaşaýyş jaýlarynyň, medeni-dynç alyş, seýilgäh we sport toplumlarynyň gurulmagyny mysal görkezmek bolar.
Uly halkara baýramçylygynyň – Ýapyk binalarda we söweş sungaty boýunça V Aziýa oýunlarynyň öňüsyrasynda Aşgabatda şäheri abadanlaşdyrmak, etraplary döwrebap ülňülere kybap getirmek boýunça uly işler geçirilýär. Şunda şähergurluşyk desgalarynyň ählisinde bir kysymlylykdan gaça durmaga we täze döwrüň ruhuny aýan etmäge mümkinçilik berýän milli binagärligiň däpleri öňdebaryjy çözgütler bilen utgaşdyrylýar.
Aşgabat ajaýyplygy we amatlylygy, binagärlik ýörelgesiniň çeper bezeginiň utgaşyklylygy bilen haýran galdyrýar. Şäheriň çäkleri yzygiderli giňelýär, täze ajaýyp desgalaryň hasabyna has abadanlaşdyrylýar. Esasy ulag ýollarynyň durky täzelenildi, göni we aýlawly awtomobil ýollary, ýol aýrytlary hem-de ýerasty duralgalar peýda boldy, köp zolakly ýollaryň gurluşygy dowam edýär. Žurnalyň şu sanyndaky makalalaryň biri Nurmuhammet Andalyp köçesiniň ugrundaky çatryklaryň üçüsiniň merkezinde ýerleşdirilen täze özboluşly binalara bagyşlanýar.
Neşiriň “Ylym” bölüminde ýerleşdirilen “Türkmenistanda häzirki zaman şäherleriniň kemala gelşi” atly makalada XIX—XX asyrlaryň sepgitlerinde ýurdumyzyň Atamyrat, Baýramaly, Serdar, Türkmenabat, Türkmenbaşy ýaly kiçi şäherleriniň gurlup başlanmagy barada gürrüň berilýär. Şol döwürde Ýewropa şähergurluşygynyň ýörelgelerine esaslanýan binagärlik düzüminiň esaslary goýuldy. Şol şäherlerde bir asyr mundan ozal gurlan binalaryň köpüsi özboluşlylygy bilen tapawutlanýar we häzirki döwürde binagärligiň täsin ýadygärlikleri hökmünde döwlet hasabynda durýar.
Makalalaryň bir toplumy energetika meselelerine bagyşlanýar. Mälim bolşy ýaly, milli Liderimiz Gurbanguly Berdimuhamedow häzirki döwrüň iň wajyp meseleleriniň biri bolan energiýa serişdeleriniň dünýä ýurtlary üçin ygtybarly ulgamyny döretmekde halkara hyzmatdaşlygyna aýratyn üns berýär. Ýurdumyz energiýa serişdeleriniň ägirt uly gorlaryna eýedir. Türkmenistanyň bu ulgamdaky syýasatynyň esasy bolsa içerki sarp edijileri tebigy gaz we elektrik energiýasy bilen bökdençsiz üpjün etmek hem-de energiýa serişdelerini beýleki ýurtlara eksport etmek bilen baglanyşyklydyr. Bular barada “Türkmenistan we Energetika Hartiýasy”, “Binanyň energiýa üpjünçiliginiň seljermesi — çözgütleri kabul etmegiň işjeň guraly” atly makalalarda gürrüň berilýär.
Okyjylar žurnalyň “Nazaryýet” bölüminde howa şertleriniň binagärlige täsiri, dürli döwürleriň we halklaryň gurluşyk işiniň milli özboluşlylygy baradaky makala bilen tanşyp bilerler. Awtoryň nygtaýşy ýaly, gadymy döwürlerden bäri howa şertleri adamlardan ýerli howa şertlerine mahsus bolan ol ýa-da beýleki desgalaryň gurulmagyny talap edipdir. Howa ýagdaýy hem-de elýeterli gurluşyk serişdeleri hemişe dünýäniň her bir anyk sebitinde binagärlik usullarynyň gaýtalanmazlygyny kesgitläpdir. Hut şol şertler köp babatda şäherleriň we obalaryň häzirki zaman binagärligini hem kemala getirmelidir, olaryň “meňzeşlik” diýen adalga bilen kesgitlenýän özboluşly hilini şertlendirmelidir.
“Nazaryýet” bölüminde ýerleşdirilen “Taslama gurluşyk desgasynyň özenidir” atly makalada taslamalary işläp düzüjilere “Türkmenistanyň gurluşyk kadalarynyň” talaplary düşündirilýär hem-de taslamanyň öň ýanyndaky resminamalary ýygnamakdan başlap, gurulýan desgada awtor gözegçiligine çenli işleriň ähli tapgyrlary beýan edilýär.
Žurnalyň beýleki makalalarynda seýsmiki sebitlerde gurluşygyň esasy kadalaşdyryjy resminamasy, suwarylýan çäkleriň ekologiýa gözegçiliginiň gowulandyrylmagyna gönükdirilen gurluşyk meseleleri beýan edilýär.
Aşgabat täsin binalaryň we desgalaryň hasabyna özüniň gaýtalanmajak keşbini täzeläp, gün-günden gözelleşýär. “Ertekilerdäki ýaly owadan şäher!” diýip, paýtagtymyza ilkinji gezek gelýän adamlar haýran galmak bilen aýdýarlar. Ak mermerli Aşgabat Garaşsyz, Bitarap Watanymyzyň paýtagty diýen belent ada mynasyp bolmalydyr diýip, hormatly Prezidentimiz Gurbanguly Berdimuhamedow aýdýar. Türkmen şähergurluşykçylary durmuş-ykdysady ösüşleriň okgunly depginini nazara almak bilen, ýurdumyzyň baş şäherini ösdürmek boýunça işleriň depgininiň has ýokary bolmagy üçin ähli tagallalary edýärler.


c: text/html

text:
Karz almak üçin gerek resminamalar
Türkmenistanyň Prezidentiniň 2012-nji ýylyň 20-nji iýulyndaky 12446 belgili “Kiçi we orta telekeçiligi döwlet tarapyndan goldamak hakynda” karary esasynsa gerek resminamalar sanawy.
- Karz almaklyga arza ýa-da ýüztutma;
- Karzyň hasabyna maliýeleşdiriljek maýa goýum taslamalaryň iş meýilnamasy;
- Hususy telekeçi bolan adamyň girdejileri we salgyt boýunça beýannamasy;
- Karzy ulanmagyň maksady bolan harytlary, ýerine ýetirilýän işleri we hyzmatlary tassyklaýan şertnamalaryň nusgalary;
- Hasaba alyş şahadatnamanyň we patentiň hem-de eger ulanylýan kadalaşdyryjy hukuk namalarynda göz öňünde tutulan bolsa işiň ygtyýarnama almaga degişli görnüşleri boýunça ygtyýarnama;
- Girewine hödürlenilýän emläkleriň we eýesini tassyklaýjy resminamalarynyň göçürmesi;
- Bank tarapyndan karzy bermek hakyndaky çözgüdi kabul etmek üçin goşmaça maglumatlar;

robotstxt: allowed

filter: keep


text:
Şu gün hormatly Prezidentimiz Gurbanguly Berdimuhamedow welaýatlaryň we Aşgabat şäheriniň häkimleriniň gatnaşmagynda göni aragatnaşykda nobatdaky wideoşekilli maslahaty geçirdi. Onda ýurdumyzy durmuş-ykdysady taýdan ösdürmegiň ileri tutulýan ugurlaryna, möwsümleýin oba hojalyk işleriniň barşyna, döwlet durmuşynyň beýleki möhüm meselelerine garaldy.
Göni aragatnaşyga ilkinji bolup çagyrylan Aşgabat şäheriniň häkimi Ş.Durdylyýew döwlet Baştutanymyzyň paýtagtymyzy abadanlaşdyrmak boýunça öň beren tabşyryklarynyň ýerine ýetirilişi barada hasabat berdi. Döwlet Baştutanymyza şeýle hem paýtagtymyzda gurulýan desgalarda işleriň barşy, gurluşygyň depginini ýokarlandyrmak boýunça görülýän çäreler barada habar berildi.
Milli Liderimiz türkmen paýtagtyny mundan beýläk-de ösdürmek boýunça wezipeleri çözmekde örän çynlakaý we jogapkärli gatnaşygyň zerurdygyny nygtap, ähli şäher gulluklarynyň degişli derejede sazlaşykly işlemeginiň möhümdigini belledi.
Milli Liderimiz paýtagtymyzdaky bilim edaralaryny täze okuw ýylyna taýýarlamak bilen baglanyşykly ähli meseleleri, şeýle hem gyşky ýyladyş möwsümine taýýarlanmakda, ýyladyş ulgamlaryny bejermekde, olaryň bökdençsiz işlemegi üçin öňde durýan işleri üns merkezinde saklamagy tabşyrdy.
Hormatly Prezidentimiz Aşgabatda gurulýan desgalaryň hiline we olaryň bellenen möhletlerde ulanyşa tabşyrylmagyna berk gözegçilik etmegi paýtagtyň häkimine tabşyrdy.
Soňra Ahal welaýatynyň häkimi Ş.Amangeldiýew sebitdäki işleriň ýagdaýy, welaýatyň hojalyklarynda pagta ýygymynyň başlanmagyna we güýzlük bugdaýyň ekişine taýýarlyk görmekde işleriň barşy barada hasabat berdi. Hasabatda obany özgertmegiň milli maksatnamasynda göz öňünde tutulan wezipeleriň ýerine ýetirilişiniň barşy öz beýanyny tapdy.
Döwlet Baştutanymyz möhüm oba hojalyk möwsümine – pagta ýygymyna taýýarlyk işleriniň guralyşynyň degişli derejede däldigine ünsi çekip, bu ugurda oba hojalyk tehnikasynyň ýagdaýyna nägilelik bildirdi. Milli Liderimiz pagta ýygyjy kombaýnlary, traktorlary we beýleki tehnikalary möwsüme taýýarlamagyň pes derejededigini belläp, häkimden emele gelen ýagdaýy seljermegi hem-de olary düzetmek üçin degişli çäreleri görmegi talap etdi.
Mundan başga-da, milli Liderimiz sebitde desgalary bellenen möhletlerde tabşyrmakda gurluşyk işlerini öz wagtynda we ýokary hilli tamamlamak, täze okuw ýylyna, şeýle hem gyşky möwsüme ýyladyş ulgamyny taýýarlamak üçin ähli zerur çäreleriň görülmelidigini tabşyrdy.
Oba milli maksatnamasynyň ýerine ýetirilişi barada aýdyp, hormatly Prezidentimiz welaýatyň Kaka, Sarahs we Tejen etraplarynda alnyp barylýan gurluşyk işleriniň depginlerine nägilelik bildirdi we gurluşygyň ýokary hil derejesiniň üpjün edilişine hem-de olaryň bellenen wagtda gurlup gutarylmagyna berk gözegçilik etmegi tabşyrdy.
Soňra Balkan welaýatynyň häkimi Ý.Gylyjowa söz berildi. Ol möwsümleýin oba hojalyk işlerini guramak, hususan-da, güýzki bugdaý ekişine taýýarlyk boýunça ýaýbaňlandyrylan çäreler barada hasabat berdi. Häkim günbatar welaýatda Oba milli maksatnamasynyň ýerine ýetirilişi we gurluşygy alnyp barylýan desgalardaky işleriň ýagdaýy barada hasabat berdi.
Hormatly Prezidentimiz hasabaty diňläp, oba hojalyk meselelerine, ilkinji nobatda bolsa bugdaý ekişine taýýarlyk işlerine ünsi çekdi. Traktorlaryň, ýük ulaglarynyň we beýleki tehnikalaryň möwsüme taýýarlyk derejesine nägilelik bildirip, milli Liderimiz emele gelen ýagdaýy düzetmek boýunça zerur tagallalaryň görülmegini talap etdi.
Täze okuw ýylyna taýýarlyk meselesine degip geçmek bilen, hormatly Prezidentimiz Gurbanguly Berdimuhamedow ähli mekdeplerde abatlaýyş işlerini öz wagtynda tamamlamagyň zerurdygyny belledi we häkimden gyşky möwsüme ähli ýyladyş ulgamlarynyň işini üpjün etmek meselelerini gözegçilikde saklamagy talap etdi.
Milli Liderimiz Balkan welaýatynyň häkimi Ý.Gylyjowa ýüzlenip, Türkmenbaşy, Bereket we Etrek etraplarynda täze desgalaryň gurluşygynyň pesdigini belläp, bu ugurda bar bolan kemçilikleri gyssagly düzetmegi talap etdi.
"Awaza" milli syýahatçylyk zolagynda dynç alýanlar üçin amatly şertleri döretmek, gyzykly medeni çäreleri guramak boýunça giň möçberli işleriň hemişe alnyp barylmalydygyny belläp, hormatly Prezidentimiz ýola goýlan hyzmatlaryň ýokary hil derejesiniň üpjün edilmegini we bu işleriň berk gözegçilikde saklanmagyny tabşyrdy.
Daşoguz welaýatynyň häkimi M.Baýramgulyýew öz çykyşyny häzirki döwürde welaýatda alnyp barylýan işleriň ýagdaýy, güýzlük bugdaý ekişine we pagta ýygymyna görülýän taýýarlyk işleri baradaky hasabatdan başlady. Şeýle hem Oba milli maksatnamasynyň çäklerinde gurluşygy alnyp barylýan desgalardaky işleriň ýagdaýy barada habar berildi.
Milli Liderimiz Gurbanguly Berdimuhamedow hasabaty diňläp, ähli meýilleşdirilen oba hojalyk işleriniň ýokary hil derejesinde geçirilmegi, agrotehniki kadalaryň berk berjaý edilmegi boýunça häkime birnäçe tabşyryklary berdi. Pagta ýygymy we güýzlük bugdaý ekiliş möwsümine taýýarlyk we zerur bolan tehniki serişdeler bilen üpjün etmek meseleleri hemişe üns merkezinde saklanmalydyr.
Pagta ýygýan kombaýnlaryň, traktorlaryň we beýleki tehnikalaryň taýýarlyk derejesine nägilelik bildirip, milli Liderimiz häkimden ýerlerde emele gelen ýagdaýy seljermegi we işleriň degişli derejede ýola goýulmagyna jogapkärçilikli çemeleşmegi talap etdi.
Hormatly Prezidentimiz obany özgertmegiň milli maksatnamasyndan gelip çykýan wezipeleriň we olaryň üstünlikli çözülmeginiň möhümdigine ünsi çekip, sebitde alnyp barylýan gurluşyk işleriniň depgininiň pesdigine nägilelik bildirdi. Şunuň bilen baglylykda, döwlet Baştutanymyz gurluşygyň hiliniň ýokary bolmalydygyny we bellenen möhletlerde tamamlanmalydygyny belledi. Milli Liderimiz welaýatda täze okuw ýylyna we ýyladyş desgalaryny gyşky möwsüme taýýarlamak babatda işleriň yzygiderli gözegçilikde saklanmagy ugrunda birnäçe tabşyryklary berdi.
Lebap welaýatynyň häkimi T.Atahallyýew welaýatda güýzlük bugdaý ekişine we pagta ýygymyna görülýän taýýarlyk işleri, ýygym möwsüminde işlediljek oba hojalyk tehnikalarynyň taýýarlygy, dürli maksatly desgalaryň gurluşygynyň depgini barada hasabat berdi. Hususan-da, häkim Oba milli maksatnamasyndan gelip çykýan wezipeleriň ýerine ýetirilişi, welaýatda täze okuw ýylyna taýýarlyk görlüşi barada aýtdy.
Hormatly Prezidentimiz Gurbanguly Berdimuhamedow hasabaty diňläp, welaýatyň durmuş-ykdysady taýdan ösüşi boýunça wezipeleriň toplumlaýyn esasda çözülmeginiň wajypdygyna ünsi çekdi. Şunuň bilen baglylykda, döwlet Baştutanymyz sebitiň obasenagat toplumynda wajyp möwsüm bolan pagta ýygymyna we güýzlük bugdaý ekişine guramaçylykly girişmek boýunça birnäçe tabşyryklary berdi.
Ýurdumyzyň pagta we bugdaý ösdürip ýetişdirýän hojalyklarynyň degişli tehnikalar, ätiýaçlyk şaýlary we beýleki serişdeler bilen doly üpjün edilýändigini belläp, döwlet Baştutanymyz häzirki güne çenli oba hojalyk tehnikalarynyň taýýarlyk derejesiniň pesdigini aýtdy. Milli Liderimiz olaryň möhüm oba hojalyk çärelerinde işjeň herekete girizilmegi boýunça alnyp barylýan işlere nägilelik bildirdi.
Döwlet Baştutanymyz welaýatda täze okuw ýylyna we ähli ýyladyş desgalaryny gyşky möwsüme taýýarlyk işlerine örän jogapkärçilikli çemeleşilmelidigini belläp, Oba milli maksatnamasy boýunça Dänew, Saýat, Hojambaz etraplarynda desgalaryň gurluşygynyň depginlerini güýçlendirmegi häkimden berk talap etdi.
Soňra Mary welaýatynyň häkimi D.Annaberdiýew häzirki döwürde sebitde alnyp barylýan işleriň ýagdaýy, güýzlük bugdaý ekişine we pagta ýygymyna görülýän taýýarlyk işleri barada hasabat berdi. Şeýle hem häkim Oba milli maksatnamasyndan gelip çykýan wezipeleri üstünlikli ýerine ýetirmek ugrunda görülýän çäreler barada aýtdy.
Milli Liderimiz Gurbanguly Berdimuhamedow hasabaty diňläp, gowaçalara edilýän ideg işleriniň öz wagtynda we ýokary hilli hem-de bellenilen kadalara laýyk derejede amala aşyrylmagynyň zerurdygyny nygtady. Möwsümleýin oba hojalyk işlerine görülýän taýýarlyk meselelerine ünsi çekip, hormatly Prezidentimiz pagta ýygymy möwsümine taýýarlygyň depginleriniň pesdigini aýtdy. Şunuň bilen baglylykda, döwlet Baştutanymyz welaýatda pagta ýygymynda işlediljek tehnikalaryň taýýarlyk derejesine nägilelik bildirdi.
Milli Liderimiz täze okuw ýylyna, gyş möwsümine taýýarlyk işlerine ünsi çekip, ýyladyş desgalaryny abatlamak, mekdepleriň, çagalar baglarynyň, ýaşaýyş jaýlarynyň ýyladyş ulgamlarynyň möwsüme taýýarlygyny gözden geçirmek bilen baglanyşykly meseleleri üns merkezinde saklamagy tabşyrdy.
Oba milli maksatnamasy boýunça gurulýan desgalardaky işleriň ýagdaýyna ünsi çekip, milli Liderimiz bu ugurda alnyp barylýan işleriň ähli etraplarda diýen ýaly görkezijileriniň ortaça derejede saklanýandygyny belledi we işiň depginlerini ýokarlandyrmagy häkimden berk talap etdi.
Döwlet Baştutanymyz wideoşekilli iş maslahatynyň jemini jemläp, ýolbaşçylaryň öňünde durýan möhüm wezipeleri ýene bir ýola kesgitledi we ýerlerde alnyp barylýan işleriň degişli derejede ýola goýulmalydygyny tabşyrdy.
Hormatly Prezidentimiz Gurbanguly Berdimuhamedow wideoşekilli iş maslahatyny tamamlap, oňa gatnaşyjylara halkymyzyň bagtyýarlygynyň, ýurdumyzyň abadançylygynyň bähbidine alyp barýan giň möçberli işlerinde üstünlik arzuw etdi.
Türkmen döwlet habarlary.
http://tdh.gov.tm/news/tm/articles.aspx&article13881&cat19


text:
25-nji ýanwar gijesi Aşgabadyň Parahat-7 kiçi etrapçasynyň köp gatly jaýlarynyň ýyladyş ulgamy öçürildi.
Howanyň gündizlerine 4-6 gradus maýyldygyna garamazdan, ýanwaryň içi bolansoň, gijelerine sowuk düşýär. Ýyladyş ulgamynyň öçürilmegi bilen beton jaýlaryň aşa sowuk bolandygyny ýaşaýjylar aýdýarlar. Ýyladyş ulgamynyň öçürilmegini ýaşaýjylar etrapçanyň çäginde suw we lagym turbalaryny çalyşmak üçin geçirilýän gazuw işleri bilen baglanyşdyrýarlar. Ýöne ol işlere gündizlikde amal edilip, näme üçin gijesine ýyladyş ulgamynyň öçürilmegi düşnüksiz.
“Içerden daşary ýyly duýulýar, ozal agşam-a daşarda oturyp geçirdik, gijesi bilen bolsa düşekleri gatlap-gatlap üstümize ýapynyp, uklap bilmän ertire çykdyk. Ýaş çagalarymyz üşemesin diýip, şolaryň aladasy bilen bolduk” diýip, etrapçanyň ýaşaýjysy Mähri aýdýar.
"Aslynda harsal gurlan jaýlaryň ilata ýetirýän nogsanlyklary asla aradan aýrylmaýar. Bir zat düzedildi diýseň, ýene bir näsazlyk tapylýar. Şular ýaly harsal gurlan ýaşaýyş jaýlary ulanyşa kabul etmäge nädip ýürek edip bildilerkä? Bir görseň liftler işlemän dur, bir görseň elektrik togy öçüp dur, agyz suwunyň kesilmegi, lagym turbalarynyň dykylyp, daşaryk hapa suwlaryň akyp durmagy adaty bir zada öwrüldi. Tutuş bir etrapçanyň gurluşygynda täze turbalaryň ornuna, ulanyşdan aýrylan köne turbalary geçirmek bilen, ýolbaşçylar öz jogapkärçiligini duýmadymyka? Jaýlaryň ýerzeminlerine sereder ýaly däl, hapaçylykdan, turbalardan syzýan hapa suwlaryň çygyly ysyndan, ilata rahat ýaşamaga şert ýok” diýip, etrapçanyň ýaşaýjysy Mähri aýdýar.
Ýyladyş ulgamynyň öçüriljekdigi ýa-da onuň öçenden soň haçan işläp başlajakdygy barada ýaşaýyş jaý müdirliginden hiç bir bildiriş bolmaýandygyny, diňe otaglaryň içi sowap başlanynda, ýyladyş sistemasynyň işlemeýändigini bilip galýandyklaryny ýaşaýjylar aýdýarlar. Bu ýagdaý aýratyn-da peski gatlarda ýaşaýanlary has hem kösenýändiklerini olardan eşitmek bolýar.
“Bildiriş berlende-berilmäninde-de etjek alajyň ýok, elektrik togy bilen işleýän enjamy bolan adamlar ony işledip başlaýarlar. Elektrik enjamlary ýok adamlar sowuga çydam edip bilmeseler beýleki dogan-garyndaşlarynyňka gitmeli bolýarlar. Elektrik togunyň bahasynyň aşa gymmatlamagy bilen, elektrik peçlerini ulanmak ýaşaýjylara aşa gymmada düşýär. Ýöne ýaş çagaň ýa ýarawsyz garryň bolsa, nähili çykdaýja galsaň-da, elektrik togy bilen işleýän enjamlary ulanmaly bolýarsyň” diýip, Mähri aýdýar.


text:
Eger-de LINE hasabyň nomerini üýtgetmek isleýän bolsaň ýa-da satyn alnan stiker temalaryňy şol bir hasabyňdan başga telefondan gireniňdede galmagyny isleýän bolsaň LINE hasabyňa email birikdirmelidir. Onuň üçin aktiw email hasabyňyz bolmalydyr. http://gmail.com eger email hasabyňyz ýok bolsa şu ýerden registrasiýa edip özüňize hasap açyp bilersiňiz!
LINE hasabyňa email Birikdirmek üçin aşakdakylary yzarlaň.
Öz LINE-yňyzdan aşakdaky ýoly yzarlaň. Suratlardanam seredip bilersiňiz
1.Ilki bilen LINE-yňyzdan Email sahypasyna gidiň.
Email sahypany tapmak üçin
Şu ýoly yzarlaň More > Settings > Account > Email Account Registration. ýa-da şu link bilen göni baryp bilersiňiz. https://line.me/R/nv/settings/account
Bu ýere Öz email hasabyňyzy Password ýerinede içinden azyndan bir san bolan parolyňyzy goýuň. Soňra OK basyň
OK basanyňyzdan soňra Email hasabyňyza LINE kod ugratjakdyr ony hem
Email hasabyňyza gelen kody bolsa aşakdaky ýaly gelen penjira ýazyň. Şeýlelik bilen LINE hasabyňyza email hasabyňyzy birikdirdiňiz!
4,697 gezek okaldy


text:
07.04.2016
Paýtagtymyzda gurluşyk ulgamynyň ösdürilmegine möhüm ähmiýet berýän hormatly Prezidentimiz Gurbanguly Berdimuhamedowyň Kararyna laýyklykda guralýan Halkara gurluşyk sergisi öz işine başlady. Wekilçilikli forumy Türkmenistanyň Söwda –senagat edarasy gurady.
Serginiň açylyş dabarasyna ýurdumyzyň hökümet agzalary, Türkmenistanyň Mejlisiniň, ministrlikleriň we pudak edaralarynyň ýolbaşçylary, daşary ýurtlaryň Türkmenistanda işleýän diplomatik wekilhanalarynyň baştutanlary, jemgyýetçilik guramalarynyň wekilleri ýurdumyzyň we daşary döwletleriň işewürleri, bilermenler, köpçülikleýin habar beriş serişdeleriniň wekilleri gatnaşdylar.
Paýtagtymyzyň döredijilik toparlarynyň aýdym-sazly çykyşlary ýöriteleşdirilen forumyň açylyş dabarasyna özboluşly baýramçylyk öwüşginini çaýdy.
Türkmenistanyň Prezidenti Gurbanguly Berdimuhamedowyň Halkara gurluşyk sergisine gatnaşyjylara iberen Gutlagy uly ruhubelentlik bilen diňlenildi. Halkara gurluşyk sergisine gatnaşyjylary gutlamak bilen, döwlet Baştutanymyz bu gezekki forumyň ýurdumyzyň hünärmenleriniň daşary ýurtly kärdeşleri bilen özara tejribe alyşmagy, özara bähbitli taslamalary durmuşa geçirmekde halkara hyzmatdaşlygyny mundan beýläk-de ösdürmek babatda gyzyklanma bildirýän hyzmatdaşlar bilen gatnaşyklary ýola goýmagy üçin oňyn meýdança öwrüljekdigine ynam bildirdi.
Soňky ýyllaryň dowamynda geçirilýän Halkara forumy gurluşyk, binagärlik, gurluşyk serişdeleri senagaty we jaýlaryň içki we daşky bezegleri babatda guralýan iň bir abraýly gözden geçirişleriň birine öwrüldi. Sergä gatnaşyjylaryň wekilçilikli topary Türkmenistanyň sazlaşykly we okgunly ösýän gurluşyk pudagyna dünýäniň işewür toparlarynyň ägirt uly gyzyklanmalaryny tassyk edýär. Sergä Russiýa, Germaniýa, Awstriýa, Hytaý, Ýaponiýa, Hindistan, Türkiýe, Gazagystan, Ukraina ýaly dünýäniň dürli ýurtlarynyň 14-sinden iri kompaniýalaryň we firmalaryň wekilleriniň 130-dan gowragy gatnaşýar. Olaryň arasynda Türkmenistanyň öňden gelýän ygtybarly hyzmatdaşlary bilen bir hatarda işewür hyzmatdaşlygy ýola goýmaga, geljegi uly türkmen bazarynda işlemäge gyzyklanma bildirýän täze kompaniýalaryň bardygyny bellemeli.
Kaşaň edara binalaryny, ýaşaýyş jaý toplumlaryny, iri önümçilik we durmuş maksatly desgalary gurmakda hem-de olaryň taslamalaryny taýýarlamakda dünýäniň iň kämil usullaryny özleşdirýän hem-de olary netijeli peýdalanýan ýurdumyzyň gurluşyk düzümleriniň işleri hil taýdan täze derejä çykýar. Hormatly Prezidentimiz Gurbanguly Berdimuhamedowyň amala aşyrýan özgertmeleri, telekeçilige we bazaryň sarp edijilerine giňden goldaw bermäge gönükdirilen syýasaty bu pudagyň ösüşini şertlendirýär.
Häzirki döwürde ýurdumyzyň gurluşyk kompaniýalary daşary ýurtly firmalar bilen bäsdeşlik edýärler. Ýurdumyzyň gurluşykçylary häzirki zaman ýaşaýyş-durmuş ülňülerini giňden ornaşdyrýarlar. Olar gurýan binalarynda ähli zerur enjamlary oturdýarlar, şunlukda degişli düzüm yzygiderli ösdürilýär. Ak mermerli paýtagtymyz bilen bir hatarda ýurdumyzyň welaýat merkezleriniň keşbi gün-günden özgerýär. Soňky ýyllarda durmuş maksatly ajaýyp desgalar toplumlary, edara binalary, ähli amatlyklary özünde jemleýän ýaşaýyş jaýlary, önümçilik kärhanalary yzygiderli gurlup ulanmaga berilýär. Hazaryň kenarynda bolsa dünýä derejeli şypahana — "Awaza" milli syýahatçylyk zolagy öz çäklerini giňeldýär. Ol ýerde täze şypahanalar, Halkara deňiz menzili we bu düzüme degişli beýleki birnäçe desgalar gurulýar.
Beýik jaýlaryň yzygiderli gurluşygy, täze şäher etraplarynyň we iri ýaşaýyş toplumlarynyň döredilmegi Berkarar döwletimiziň bagtyýarlyk döwrüne mahsus ýagdaýa öwrüldi. Müňlerçe kilometr bolan ýokary tizlikli ulag ýollary, demir ýollar gurulýar, halkara ähmiýetli ulag düzümi döredilýär.
Giň möçberli taslamalaryň bellenilen wagtda we ýokary hilli gurlup, ulanmaga berilmegi täze taryhy eýýamyň möhüm aýratynlyklarynyň birine öwrüldi. Türkmenistanda gurluşyk ulgamynyň okgunly ösüşi milli ykdysadyýetimiziň barha kuwwatlanýandygynyň aýdyň subutnamasydyr. Bina edilýän desgalaryň ýokary hil derejesine we halkara ülňülerine laýyk ýagdaýda bina edilýändigi bellärliklidir. Hormatly Prezidentimiz Gurbanguly Berdimuhamedow pudagyň ýolbaşçylarynyň ünsüni şu ýörelgelere çekýär. Milli Liderimiz potratçylardan we buýrujy pudaklardan öňde goýlan şertleriň gyşarnyksyz ýerine ýetirilmegini talap edýär.
Üç günüň dowamynda sergide biziň ýurdumyzda ýaýbaňlandyrylan oňyn özgertmeleriň üstünliklere beslenýändigini aňladýan giň möçberli we köpugurly sergi gymmatlyklary bilen tanyşmaga mümkinçilik dörediler.
Ugurdaş pudaklaryň, şeýle hem ulgama degişli iri kärhanalaryň, örtük daşlaryny, sement, kerpiç, diwarlyk bloklary, magdan däl gurluşyk serişdelerini, şeýle hem täze gurluşyklar üçin zerur bolan turba önümlerini, armaturalary we beýleki görnüşli metallary, bezeg serişdelerini, boýaglary, ýylylyk saklaýjy serişdeleri, santehniki we elektrotehniki önümleri öndürýän kuwwatlyklaryň bölümlerinde ýurdumyzyň gurluşyk ulgamynyň sazlaşykly we okgunly ösüşi aýdyň görünýär.
Türkmenistanda amala aşyrylýan iri milli taslamalaryň mundan beýläk-de durmuşa geçirilmeginde möhüm ähmiýeti bolan täze tehnologiýalar sergide görnükli orny eýeleýär. Bu ýerde gök zolaklary döretmegiň görnüşleri, energiýa tygşytlaýjy tehnologiýalar, energiýanyň alternatiw çeşmesini ulanmaga gönükdirilen taslamalar görkezilýär. Ýeri gelende aýtsak, daşary ýurtly hyzmatdaşlar diňe bir özleriniň kämil tehnologiýalaryny hödürlemek bilen çäklenmän, eýsem, geljegi uly türkmen bazarynda we hyzmatdaşlygy giňeltmek üçin döredilen amatly şertlere esaslanýan kärhanalara maýa goýum serişdelerini gönükdirmäge gyzyklanma bildirýärler.
Ýurdumyzyň durky täzelenýän şäherleriniň, obalarynyň, şeýle hem paýtagtymyzyň sazlaşykly geljekki ösüşi dürli maksatly desgalaryň, edara-ediş binalarynyň, söwda we oýun merkezleriniň, ýaşaýyş jaýlarynyň taslamalarynda we şekillerinde has-da aýdyň görünýär. Ýurdumyzyň pudaklaýyn edaralarynyň we ýyl-ýyldan işjeňligi ýokarlanýan hususy gurluşyk firmalarynyň işi giňişleýin görkezilýär.
Sergide ýol gurluşygy ulgamyna aýratyn bölüm degişli bolup durýar. Häzirki döwürde döwrebap ulag düzümini kemala getirmek boýunça giň möçberli taslamalar durmuşa geçirilýär. Müňlerçe kilometre uzaýan ýokary tizlikli ulag ýollary, köprüler, köp zolakly estakada köprüleri gurulýar. Olaryň gurluşygynda özboluşly inženerçilik-tehniki çözgütler we täze tehnologiýalar zerur bolup durýar. Hut şonuň üçin hem, sergide döwrebap köprüleriň, geçelgeleriň, ýurdumyzyň esasy ýollarynda köp zolakly köprüleri gurmaga gyzyklanma bildirýän kompaniýalaryň bölümleri has-da täsirli. Daşary ýurtly öňdebaryjy firmalar öz bölümlerinde ýol gurluşygyna degişli birnäçe täzeçil usullary hödürleýärler.
Şeýle hem bu ýerde dürli nahallary ösdürip ýetişdirmek boýunça ýöriteleşen we seýilgäh aýmançalaryny, bezeg serişdelerini, mebelleri we aşhana serişdeleri ýaly halkyň sarp edýän harytlaryny aýnadan öndürýän firmalaryň bölümlerinde degişli harytlar görkezilýär. Bir söz bilen aýdylanda, häzirki zaman şäherleriniň gündelik durmuşynda zerur bolan serişdeler sergide öz beýanyny tapypdyr.
Serginiň çäklerinde birnäçe daşary ýurt kompaniýalaryň önümleriniň tanyşdyryş dabarasy guralar. Olarda düzümleriň önümçilik kuwwatlyklary we kompaniýalaryň halkara bazaryndaky işi barada zerur bolan maglumatlar berler. Şunlukda sergä gatnaşyjylar, ilkinji nobatda bolsa dürli pudaklaryň ýolbaşçylary, hünärmenler, telekeçiler öz kärdeşleri bilen geçirýän duşuşyklarynda gatnaşyklaryň ileri tutulýan ugurlaryny kesgitlärler we ikitaraplaýyn gyzyklanma bildirilýän meseleleri ara alyp maslahatlaşarlar.
Bu ýerde guralan sergi daşary ýurtly hyzmatdaşlaryň biziň ýurdumyz bilen işewür gatnaşyklary ösdürmäge bolan ýokary gyzyklanmalarynyň nobatdaky subutnamasyna öwrüldi. Sergi zalynda täze önümler, gurluşyk tehnologiýalary, gurluşyk serişdelerini öndürýän awtomatik ulgamlar we kiçi zawodlar, suw arassalaýjy desgalar, diwarlyk bloklar, alýumin we plastik profiller, santehniki we bezeg serişdeleri barada gürrüň berýän wideorolikler yzygiderli görkezilýär.
Beýik jaýlaryň täze binagärlik taslamalarynyň görnüşleri sergä gatnaşyjylarda we myhmanlarda uly gyzyklanma döretdi. Ýurdumyzda şunuň bilen bir hatarda pes gatly ýaşaýyş jaýlarynyň gurluşygy hem barha batly depginlere eýe bolýar. Sergide döwrebap ýaşaýyş jaýlarynyň we kottežleriň taslamalarynyň örän köp görnüşleri görkezilýär.
Giň möçberli gözden geçiriliş köp sanly hünärmenler, bilermenler we marketologlar üçin has-da ähmiýetli boldy. Köpsanly aşgabatlylar we paýtagtymyzyň myhmanlary üçin bu sergi ýurdumyzyň geljekki ösüşine nazar aýlamaga, täze tehnologiýalar esasynda ýakyn geljekde ýurdumyzyň şäherleriniň köçeleriniň näderejede boljakdygyna göz ýetirmäge oňyn mümkinçilik döretdi.
Türkmenistanyň Döwlet habarlar agentligi,
fotosuraty Ýu.Şkuriniňki


text:
Hudaýyň Adamzat Üçin Ýoly
Hudaý şeýle diýdi: “Men—Hudaý we Menden başga Hudaý ýokdyr….Men Öz öňümde näme maksat goýan bolsam, şony hem amala aşyraryn”. Işaýa, 46:9,11
Sözbaşy
Hudaýyň Halasgär ibermek baradaky maksadyny pygamberler Töwratda (Köne Ähtde) beýan edipdirler. Birnäçe ýüz ýyl geçenden soň, Injil (Täze Äht) ýazylypdyr. Onda Hudaýyň maksadynyň nähili ammala aşandygyna biz göz eitrýäris.
Köne Ähtde pygamberler, köplenç, özleri we öz döwürleri barada ýazan ýaly bolup görünýär. Ýöne, siz okamagy dowam etdirseňiz, olaryň kim barada welilik edýändiklerine göz etirip bilersiňiz.
Bu kitaby dolylygyna okamak üçin şu linke basyň: Hudaýyň Adamzat Üçin Ýoly


text:
Ulug Muhammet han
Altyn Ordanyň hany
(...? 一 1446)
Özünden öň: Hajy Muhammet
Özünden soň: Barak han 1426 —1427
Özünden öň: Barak han
Özünden soň: Barak han 1428
Özünden öň Barak han
Özünden soň: Kiçi Muhammet 1428 一 1432
Özünden öň Kiçi Muhammet
Özünden soň: Kiçi Muhammet
Gazan hany
1438 —1445
Özünden soň Mahmud (Mamutýak)
Ýaýyjy: Yslam
Doguldy: 1405
Öldi: 1445 Gazan
Asly: Çingizid
Kakasy: Içkile Hasan
Ogly: Mahmud (Mamutýak), Mustafa, Kasim, Ýakub.
Gazan hany, Gazan hanlygynyñ gurujysy. Dogulan wagty we ýeri näbelli. Kazanda ölýär. Çingiz hanyñ ogly Juçynyñ Toga Timur şahasyndan gelen Içgile Hasanyñ ogly. 1395-nji ýylda Altyn Orda hany Togtamyş han tagtyndan el çekensoñ ýüze çykan içki gapma-garşylyklar wagty özüni tanatdy. 1419-njy ýylda Lehistan-Litwaniýa karoly Withouthyñ kömegi bilen Kryma we Gypjak bozgurlygynda häkimýetini gurdy. Timurly hökümdary Şahruh bilen hyzmatdaşlyk edip Gypjakdaky häkimýetini güýçlendirmäge çalyşdy. 1423-nji ýylda bolan uruşda Altyn Orda hany Barakdan ýeñilip Gypjagyñ ep-esli ýerlerini elden giderdi. Ýöne Lehistan karolyndan alan kömegi bilen 1427-nji ýylda Saraý şäherini Barakdan gaýdyp aldy. 1431-nji ýylda häkimýetini doly ele almak üçin Moskwa Knýazy Wasiliý Týomnydan kömek sorady. Altyn Orda bilen arasynyñ bozulmagyny göwnemedik Wasiliý kömek etmekden ýüz öwrende onuñ üstüne ýöriş etdi. 1437-nji ýylyñ 5-nji dekabrynda Below ýakynlarynda bolan söweşde, ondan üstün çykdy we täze hanlyk gurdy. 1439-njy ýylyñ Iýunynda Moskwany gabady, ýöne şäheri eýeläp bilmedi. 1444-nji ýylda Nižniý Kowgorody basyp alyp Murom şäherine çozdy. 1445-nji ýylyñ Iýulynda Suzdal ýakynlarynda bolup geçen söweşde ýeñiş gazanyp Wasiliý Týomnyny tussag edýär. W. Týomny we onuñ jigleri salgyt bermegi netijesinde boşadylýar. Aýratynam Oka derýasynyñ boýundaky topraklarda oglunyñ ady bilen belli bolan Kasym hanlygy guruldy. Dargan Altyn Orda hanlygyny eýelejek bolup ýören wagtlary dünýeden ötdi. Ýerine ogly Mahmyt han geçdi.
Çeşme[üýtget | edit source]
Türki we Dünýä meşhurlarynyñ Ensiklopediýasy (türkçe)


text:
2018-nji ýylyň 9-njy oktýabrynda Türkmenistanyň Prezidenti Gurbanguly Berdimuhamedow Russiýa Federasiýasynyň Hökümetiniň Başlygynyň orunbasary — Russiýa Federasiýasynyň Hökümetiniň diwanynyň ýolbaşçysy Konstantin Çuýçenkony hem-de “Gazprom” açyk paýdarlar jemgyýetiniň başlygy Alekseý Milleri kabul etdi.
Işjeň ýagdaýda geçen duşuşygyň barşynda milli Liderimiz hem-de Russiýanyň wise-premýeri hyzmatdaşlygyň häzirki ýagdaýy we geljegi barada pikir alşyp, esasy ugurlar, şol sanda söwda-ykdysady, oba hojalygy, ulag hem-de aragatnaşyk, ýokary tehnologiýaly pudaklarda şeýle-de beýleki ulgamlarda özara gatnaşyklary mundan beýläk-de ösdürmek üçin uly kuwwatyň bardygyny bellediler.
Nygtalyşy ýaly, döwletara, hökümetara we beýleki derejelerde yzygiderli duşuşyklar şol kuwwatdan netijeli peýdalanmaga ýardam edýär. Şolar häzirki döwrüň ýagdaýlaryny hem-de geljek üçin meýilnamalary nazara almak bilen, hyzmatdaşlygyň uly isleg bildirilýän usullaryny işläp taýýarlamak üçin mümkinçilikleri döredýär.
Taraplar medeni-ynsanperwer ulgamda, şol sanda ylym we bilim ugurlary boýunça döwletara gatnaşyklary işjeňleşdirmäge üns berdiler. Şeýlelikde, A.S.Puşkin adyndaky umumybilim berýän türkmen-rus orta mekdebi hem-de ajaýyp rus nusgawy şahyrynyň adyny göterýän Döwlet rus drama teatry taryhy we ruhy kökleriniň umumylygy bilen baglaşan iki doganlyk halkyň dostlugynyň özboluşly nyşany bolup durýar.
Sport ulgamynda türkmen-russiýa hyzmatdaşlygyny giňeltmegiň geljegi bilen baglanyşykly meseleler hem ara alnyp maslahatlaşyldy. “Awaza” milli syýahatçylyk zolagynda geçirilen Hazarýaka döwletleriniň Mekdep medeni-sport festiwaly aýdyň mysal hökmünde görkezildi. Oňa dürli ýurtlardan gelen çagalar bilen birlikde Russiýa Federasiýasynyň dürli sebitlerinden, Astrahan oblastyndan toparlar gatnaşdylar.
http://tdh.gov.tm
Habarlar
Türkmenistanyň Prezidenti Russiýanyň Hökümetiniň Başlygynyň orunbasaryny kabul etdi
2018-nji ýylyň 9-njy oktýabrynda Türkmenistanyň Prezidenti Gurbanguly Berdimuhamedow Russiýa Federasiýasynyň Hökümetiniň Başlygynyň orunbasary — Russiýa Federasiýasynyň Hökümetiniň diwanynyň ýolbaşçysy Konstantin Çuýçenkony hem-de “Gazprom” açyk paýdarlar jemgyýetiniň başlygy Alekseý Milleri kabul etdi.


text:
Agramy: 250 g we 500 g
Düzümi: Deňiz duzy, wazelin ýagy, fenoksietanol, metilparaben, etilaraben, efir ýagy, gliserin, aloýyn ekstrakty, künji ýagy.
Skrab (inlis sozünden "Scrub" – sürtmek, gazamak, arassalamak) öz düzuminde ýumşadyjy we ýörite bölejikleri saklaýar. Skrab – kosmetiki serişde bolup, ol derini çuň arassalamak we piling üçin ulanylýar.
Skrabyň täsiri: Skrabyň düzümindäki owunjak bölejikler derini,gyrmaga kömek edýär, arassalaýar we ölen öýjükleri aýyryar. ýumşadyjy täsiri netijesinde derini sypjyrylmadan goraýar, köplenç sowuklama garşy gowy täsir edýär. Netijede deriniň gan aylanşygy, kislorod alyş-çalşygy gowylaşýar, deri tekiz we tämiz bolýar.
Ulanyş ýygylygy: 0l deriniň görnüşine bagly. Eger deri gurak bolsa, skrab 10-12 günden bir gezek ulanylyar, sebäbi skrab ýygy-ýygydan ulanylsa epidermisi guradýar. Ýagly derini 3-4 günde birgezek arassalamak maslahat berilýär, kadaly deride hepdede 1 gezek ulanmak maslahat berilýär.
Eger deri gyjyndyrylan bolsa, skrab ulanmak maslahat berilmeýär, sebäbi deriniň beter sowuklamasynyň döremegi mümkin. ýüzüňi arassalamak kosmetologiýa ynanylsa oňaýly bolar. Bulardan başga-da deride sypjyrylma, ýanyklar, dermatitin ýiti görnüşi, psoriaz bar bolsa skraby ulanmaklyk maslahat berilmeýär.
Gaplama gornüşi: polipropilen gutuda.
Saklanyş şerti: Gury, salkyn we 0-25"C dereje aralygynda, ýylylyk çeşmesinden uzakda, öz gabynda saklamaly.
Ulanma möhleti: 12 aý.


text:
Moskwanyň sudy Orsýetiň öňki ykdysadyýet ministri Alekseý Ulýukaýewi “uly mukdarda para almakda” günäli tapdy we ony berk şertli türmede sekiz ýyllyk tussaglyga höküm etdi.
Ulýukaýew 15-nji dekabrda çykarylan kararynyň yzýany eli bagly suddan çykarylanda özüniň tussag edilmegini “adalatsyz” atlandyrdy. Orsýetiň tanymal öňki ministrleriniň ýene biri Ulýukaýewe kesilen işi “aýylganç” diýip atlandyrdy.
Sudýa Larisa Semýonowa karary 90 minut gijikdirip okady. Sud media serişdeleriniň diňlenişigi göni efirde bermegine rugsat bermedi.
Ulýukaýew Orsýetde 1950-nji ýyldan bäri tussag edilen iň ýokary wezipeli hökümet resmisi boldy. Ol Orsýetiň nebit ägirdi “Rosneftiň” “Başneft” kompaniýasyndaky esasy paýyny hökümetden satyn almagyna Orsýetiň Ykdysady ösüş ministrliginiň kepil geçmegi üçin 2 million dollar möçberinde para almakda güman edilip, 2016-njy ýylyň noýabr aýynda öý tussaglygyna höküm edilipdi.
Onuň tussag edilmegi prezident Wladimir Putiniň daşyndaky biznes we syýasy toparlarda täsir döredipdi.


text:
Duşuşygyň mowzugy – söwda-ykdysady hyzmatdaşlygy giňeltmek.
11-nji oktýabrda Türkmenistanyň Senagatçylar we telekeçiler birleşmesinde halkara bölümiň we söwda bölüminiň hünärmenleri bilen Hytaý Halk Respublikasynyň Täjirçilik ministrliginiň halkara söwda-ykdysady gatnaşyklar müdirliginiň ýolbaşçysynyň arasynda duşuşyk geçirildi.
Myhmana TSTB-niň ähmiýetli ugurlary söwda-ykdysady hyzmatdaşlygy ösdürmek, bu maksatlarda ýöriteleşdirilen halkara sergileriň çäklerinden peýdalanmak bolan halkara işi barada maglumat berildi.
Gürrüňdeşligiň barşynda telekeçilik ulgamlaryň derejesinde ikitaraplaýyn hyzmatdaşlygyň mümkinçilikleri ara alnyp maslahatlaşyldy. Biziň ýurdymyzda olaryň işjeňleşmegi üçin iň amatly şertleri bardygy bellenip geçildi.
Türkmen we hytaý telekeçileriniň arasynda ýola goýlan gatnaşyklaryň netijeliligini belläp, HHR Täjirçilik ministrliginiň wekili onuň ýurdynda noýabr aýynyň 27-29-na giň gerimli ýöriteleşdirilen serginiň gurnalýandygy barada habar berdi, onuň çäklerinde dürli ugurlarda ýetilen sepgitler görkeziler. TSTB-niň agzalaryny bu syna gatnaşmaga çagyryp, myhman onuň çäklerinde iki ýurdyň işewür toparlarynyň söwda-ykdysady hyzmatdaşlygynyň işjeňleşdirmek nukdaýnazaryny ara alyp maslahatlaşmak üçin türkmen-hytaý işewürlik-forumyny gurnamak mümkinçiligi barada habar berdi.
Duşuşyga gatnaşyjylar dürli ugurlarda ikitaraplaýyn amatly hyzmatdaşlygy geljekde hem giňeltmek boýunça kesgitli teklipleri hödürläp, öndürijilikli gatnaşyklary ýygjamlaşdyrmaga uly gyzyklanmalaryny beýan etdiler.
Duşuşyga HHR-nyň Türkmenistandaky Ilçihanasynyň söwda-ykdysady meseleleri boýunça maslahatçysy hem gatnaşdy.


text:
Ak Tamyň resmisi Kremliň Meksikanyň 2018-nji ýylda geçirjek prezidentlik saýlawlaryna goşulmak boýunça çylşyrymly kampaniýasyna başlandygyny aýtdy.
Meksikanyň “Reforma” atly neşriniň 7-nji ýanwarda habar bermegine görä, ABŞ-nyň milli howpsuzlyk boýunça geňeşçisi H.R. MakMasteriň dekabrda Waşingtondaky Jamestown fondunda eden çykyşynyň wideosynda bu barada mälim edilipdir.
MakMaster 15-nji dekabrda eden çykyşynda Meksikanyň iýul aýyna bellenen saýlawlaryna Orsýetiň goşulmagynyň subutnamalarynyň eýýäm bardygyny aýtdy.
“Biz munuň demokratik jemgyýetleri bölmek we munuň bilen şol jemgyýetleri bir-birine garşy goýmak boýunça çylşyrymly tagalladygyny görýäris” diýip, MakMaster aýtdy, emma güman edilýän goşulyşmak hereketiniň nämeden ybaratdygyny anyklaşdyrmady.
MakMaster ABŞ-nyň hökümetiniň Kremliň propagandany we dezinformasiýany ýaýratmak üçin ösen kiber gurallary ulanmagyna aladalanma bildirýändigini aýtdy.
Reuters agentligi MakMasteriň edarasynyň bu maglumaty dessine kommentirlemändigini aýtdy. Kreml tarapyndan hem kommentariý bolmady.


text:
Alla razy bolsun
ey ellerinize saglygey onaranlar. Nesip bolsa gowja wagt geçireris.
Talyplara Hoş geldiniz
Salam Oglanlar. Birnache gün Talyplarsyz galsakda ahyrynda Yene bile bolduk. Sahypanyn achylanyna gaty begendim. Umyt edyan sizde şeylesinizdir. Admin aga ve beyleki zahmet çeken dostlara çunnur minnatdarlyk bildiryan..
şeýdip täze ýazgy açybermeli
Harmandali ýazgy ýaz diýip bir link bar gözleg gutujygynyň ýanynda. Şoňa basyp ýazgy ýazybermeli. Men bugün taýýar däl bölümlerinem ederin nesip bolsa.
Talyplar.com
ine Hudaýa şükür talyplar.com açyldy. Köne ýazgylar niredemi? Olar bar gidenok, nesip bolsa olaram geçireris. Hemme ýaly bizem wagt ýetmezçiligi çekýäs. Bir gynandyryjy ýagdaý açarsözleri halas edip bolmady herkime täze açarsöz döredip e-mail ugratdyk. Emailler junk ýa-da spam\'a baran bolmagy ahmal. Eger girip ýazgy ýazyp bilmeýän bar bolsa araň...


text:
Moskwany aýaz gaplap aldy. Bu ýanwar aýynda rus paýtagtynda höküm sürýän adaty aýazyň çeni däl.
ABŞ-ly resmileriň Orsýete garşy girizilýän täze maliýe we syýahat sanksiýalaryň üstünde işläp, ony tamamlaýan wagty, agzalýan çäreleriň ikinji derejeli kompaniýalara şol sanda Kreml bilen ilteşikli adamlara we biznes liderlerine gönükdirilmegine garaşylmagy olara gorky salýar.
Ozalky jeza çärelerinden tapawutlylykda indi sanksiýalaryň üns merkezi üýtgeýär. Öňki tapgyrlarda Waşington Orsýetiň Krymdaky we Siriýadaky etmişleri sebäpli Russiýanyň döwlet eýeçiligindäki firmalaryny we hökümet gulluklaryny jezalandyrmaga synanyşan bolsa, aýyň aýagynda yglan edilmegine garaşylýan täze tolkunyň geriminiň giň bolmagyna garaşylýar we olar arkaly ozal sanksiýa girizilen edaralar bilen iş salyşýan kompaniýalara garşy çäklendirmeleriň girizilmegine, şunlukda Orsýetiň çäklendirmelerden sowulmagynyň öňüniň alynmagyna we Kremle ýakyn “kiçi balyklaryň” anyklanylmagyna garaşylýar.
Moskwa gylyň üstünde durana çalym edýär. Bir resmi ABŞ-ny ýetip gelýän prezidentlik saýlawlaryna täsir etmäge synanyşmakda aýyplaýar. Täsirli bir rus gazeti prezident Walidimir Putine ýakyn üç ýüze golaý adamyň anyklanylmagynyň ahmaldygyny habar berdi. Maliýe edaralary çäklendirmeleriň töwekgelçiligini azaltmak ugrunda dürli çäreleri görýärler.
Galagoply dowul
“Indi bir aýdan gowrak wagt bäri ruslaryň dowla düşýändigi hakykat” diýip, ABŞ-nyň Döwlet departamentiniň sanksiýa kordinatorlygynyň ozalky başlygy Daniel Fraýd aýtdy.
Waşingtonda ýaşaýan russiýaly syýasy analist Andreý Piontkowskiý hem şeýle pikirde. “Moskwada hopukdyrjy çärelere garaşylýar. Sebäbi çäklendirmeler ilkinji gezek Putiniň golaýyndaky adamlara şahsy yza berýär” diýip, ol aýtdy.
29-njy ýanwarda aýan edilmegine garaşylýan täze çäreler, geçen tomus Kongresiň aglaba agzasynyň goldamagynda kabul edilen we prezident Donald Trampyň awgust aýynda göwünli-göwünsiz gol çeken kanunyndan gözbaş alýar.
Sanksiýalar arkaly Amerikanyň duşmanlaryna garşylyk görkezmek akty diýlip tanalýan bu kanun arkaly ozal orsýetli kompaniýalar bilen iş salyşýan taraplara girizilýän çäklendirmeler giňeldilip, olara garşy ikinji derejeli sanksiýalar durmuşa geçirilýär.
Trampdan öňki prezident Barak Obamanyň girizen çäreleri Orsýetiň diňe bir 2014-nji ýylda Krymy anneksiýa etmegine jogap hökmünde däl, eýsem Moskwanyň 2016-njy ýylda ABŞ-da geçirilen prezidentlik saýlawlaryna gatyşmagy üçin hem-de Orsýetiň Siriýadaky harby kampaniýasyna garşy gaýtawul hökmünde girizilipdi.
Oktýabr aýynda kanunyň kimlere gönükdirilen bolmagynyň ahmaldygy barada peýda bolan ilkinji alamatlarda Döwlet departamenti otuza golaý rus harby firmalaryny we ýörite gulluklara degişli kompaniýalary göz astyna aldy. Bu diýmeklik olar bilen “ýakyndan” iş salyşýan orsýetli ýa-da daşary ýurtly beýleki kompaniýalaryň hem çäklendirmelere duçar bolmagynyň ahmaldygyny alamatlandyrýar.
Teoretiki taýdan çemelişlende, beýle diýildigi ozal sanksiýa sanawa girizilen döwlet eýeçiligindäki orseýtli bir kompaniýany kredit bilen üpjün edýän daşary ýurt banky-da sanawdaky kompaniýalar bilen iş salyşýandygy üçin nyşana alnyp bilner. Bu döwletiň ýarag eksportçysy “Rosoboroneksporty” ýa-da bolmasa belli meşhur ýarag öndüriji “Kalaşnikow” kompaniýasyny hem öz içine alyp biler.
Oligarhlaryň sanawy
Şeýle-de, bu kanunyň talaplaryna laýyklykda Hazyna departamenti, ýagny Maliýe ministrligi aňtaw agentlikleri bilen hymatdaşlyk edip, gönümel çäklendirmelere sezewar ediljek meşhur orsýetlileriň we olaryň maşgala agzalarynyň sanawyny Kongrese hödürlemeli. 241-nji seksiýa diýlip tanalýan madda oligarhlaryň “rus režimine ýakyn gatnaşyklarynyň hem-de olaryň baýlyklarynyň bahasynyň anyklanylmagyny” talap edýär.
Bu teoretiki taýdan, ýokary derejeli bir rus resmisiniň Birleşen Ştatlarda mülk edinen gyzynyň, ýa-da Günbatarda holdinglere eýe bolan uly senagat korporasiýasynyň başlygynyň hem nyşana alyndygy diýmekdir.
Waşingtonda sanksiýa prosesini ýakyndan yzarlaýan synçylar bu ýagdaýy “oligarhlaryň sanawy” atlandyrýarlar.
“Bu adamlara zarba urar, sebäbi bu olaryň howpsuz däldigini görkezýär. Bu ABŞ-nyň agzalýan gatlagyň yzyndan galmajakdygyny, olary Putiniňem gorap bilmejekdigini görkezýär. Bu ýagdaý Putiniň ýakyn adamlarynyň, onuň korrupsiýa çümen işlerine gatanç gatýanlaryň, ony goldaýanlaryň soňunyň oňatlyk däldigini görkezýär” diýip, Fraýd AÝ/AR bilen söhbetdeşlikde aýtdy.
Sanawa goşulanlar birbada maliýe we syýahat çäklendirmelerine duçar edilmezler, ýöne ekspertleriň aýtmagyna görä bu olara golaýda nämeleriň garaşýandygy barada pikir berer. Sanawda ady agzalýanlara we olar bilen iş salyşýanlara çäklendirmeleriň derhal ruhy täsiri bolar.
Şeýle-de bu käbir barlykly orýsetlileriň baýlyklarynyň çeşmesi barada we olaryň ABŞ-daky mülkleri barada jemgyýetçilige habar berer.
“Käbir adamlar üçin bu örän şahsy mesele. Beýlekiler üçin bu örän syýasy mesele” diýip, düýbi Waşingtonda ýerleşýän Halkara strategiki barlag merkeziniň işgäri Olga Oliker aýtdy. “Esasy sorag: Administrasiýa şeýle etmek bilen näme diýjek bolýar we Moskwa muny nähili kabul eder?”
Çaklamalar
Kongresiň agzalary-da administrasiýanyň resmileri-de “oligarhlaryň sanawyna” kimleriň goşuljakdygyny häzirlikçe syr hökmünde saklaýarlar. Ýöne sanksiýalar boýunça ekspertler, orsýetli oppozisiýa aktiwistleri, günbatarly hukukçylar we biznes toparlary sanawdakylar barada käbir çaklamalary ýöredýärler. Şeýle-de, käbir barlykly orsýetliler özlerini sanawa goşdurmazlyk üçin, Kongresi we administrasiýanyň resmilerini yrmak maksady bilen ümsüm lobbiçilik kampaniýalaryna girişipdirler diýip, ençeme synçy aýdýar.
12-nji ýanwarda Orsýetiň “Kommersant” gazeti özüniň Waşingtondaky çeşmelerine salgylanyp, üç ýüze golaý adamyň sanawa girizilmeginiň ahmaldygyny, bu sanyň resmileriň özlerini we olaryň garyndaşlaryny öz içine alýandygyny habar berdi.
Dekabr aýynda Kremliň ady belli tankytçysy we ussat küştçi Garri Kasparowyň goldamagynda rus oppozisiýa aktiwistlerinden düzülen topar özleriniň sanksiýa sanawyny döretmek üçin Litwada duşuşdylar. Oppozisiýaçylaryň ýygyndysynda iki ýüz töweregi adamyň ady bolup, olaryň hatarynda çäklendirmelerden sypmagy başaran “Sewerstal” atly polat önümçiligi bilen meşgullanýan kärhananyň eýesi Alekseý Mordaşow, şeýle-de Orsýetiň iň uly döwlet banky bolan “Sberbankyň” başlygy German Gref dagylar hem bar.
Maliýe ministrligi düzüljek sanaw barada özüne berlen soraglara dessine jogap bermekden saklandy.
Kredit krizisi
Kremliň täze çäklendirmelerden nädip öňünden gaçýandygy baradaky alamatlar noýabrda peýda bolup başlady. Biznes neşiri “Vedomosti” premýer-ministr Dmitri Medwedowyň Orsýetde döwlete degişli kompaniýalaryň öz potratçylarynyň atlaryny äşgär etmek talabynyň mundan beýläk ýatyrylýandygy barada karara gol çekendigini habar berdi.
Orsýetiň içindäki we daşyndaky maliýe bazarlary bireýýäm 2018-nji ýyldaky sanksiýalar boýunça çaklamalary göz öňünde tutýarlar. Rus hökümetiniň karzlaryny satyn almak boýnça mümkinçiliklere girizilmegi ahmal bolan çäklendirmeler obligasiýa söwdegärlerini, paýdarlary we portfolio dolandyrjylaryny, ýagny fiziki taraplaryň adyndan maýa goýum işlerini ýerine ýetirýänleri ynjalyksyzlandyrýan iň esasy meseledir.
Bu çäre Orsýetiň 2014-nji ýyldaky çäklendirmelerden sowulmagyna ýardam beren emel edilen gädijekleri ýapmagy göz öňünde tutýar. 2014-nji ýylda girizilen sanksiýalar döwlet eýeçilgindäki ýa-da döwlete ýakyn belli-belli kompaniýalaryň halkara kredit bazarlaryna çykmagyna gadagançylyk girizipdi.
Kreml şonda on milliardlarça dollara durýan şol kompaniýalary halas etmeli bolupdy we şol bir wagtyň özünde kapital ýygnamagyň hötdesinden gelipdi. Mysal üçin, 2016-njy ýylda Orsýet täze ýewro obligasiýalar arkaly 3 milliard dollara barabar satuw amala aşyrdy.
Duşmana garşylyk görkezmek aktynyň talaplaryna laýyklykda ABŞ-nyň raýatlaryna rus hökümetiniň obligasiýalaryny satyn almak gadagan edilip bilner. Orsýetiň jemi karzynyň näçe mukdarynyň amerikanlardadygy nämälim, ýöne Merkezi bankyň oktýabrda ýaýradan maglumatynda agzalýan karzyň 38 milliard dollar möçberiniň daşary ýurtlardadygy aýdylýar.
Gürrüňi edilýän karar birnäçe aýlap yglan edilmez, ýöne ekspertleriň çaklamalaryna görä bu gadagançylyk rus rublyny agyr güne salar. Onsuzam rubl 2014-nji ýylda Krym boýunça sanksiýalaryň girizilmegi bilen, şeýle-de nebtiň bahasynyň pese gaçmagy bilen güýjüni esli ýitiripdi we henizem özüne gelip bilmedi. Bu gadagançylyk orta möhletde infliýasiýany galdyrar, diýip “Bank of America/Merrill Lynch” dekabr aýynda özüniň barlag netijelerine salgylanyp habar berdi.
Tolkun effekti
Şeýle-de käbir maliýe edaralary “Waşington nähili çäre görende-de bu çäreler Orsýetiň ykdysadyýetinde tolkun effektini döreder” diýýän alamatlary görkezip başlady.
Mysal üçin, Orsýetiň iň uly hususy kommersiýa kreditory bolan “Alfa Bank” özüniň ýurduň doýmaz-dolmaz harby senagatyna gatanjyny gysmagy göz öňünde tutýandygyny aýtdy.
“Bu diýmeklik biziň bir gijede gatnaşyklarymyzy bozandygymyzy aňlatmaýar. Biz diňe töwekgelçilikli ýagdaýlary azaltmaga synanyşýarys” diýip, bankyň müdiriýetiniň başlygynyň orunbasary Oleg Sysuýew “Eho Moskwy” radio kanalyna beren interwýusynda aýtdy.
Bu ýagdaý gysga möhletde, täze çäklendirmeleriň girizilmeginden bir aý soňra mart aýynda nobatdaky möhlete prezidentlige dalaş edýän Putin üçin gönüden-göni kynçylyk döreder.
Orsýetiň daşary işler ministriniň orunbasary Sergeý Rýabkow 13-nji ýanwarda TASS habar agentligine beren gürrüňinde bu barada gürrüň edip, ABŞ-da kabul edilýän çäreleri ses berişlige täsir ediş synanyşygy diýip aýyplady.
Kremliň tankytçysy Piontkowskiý ABŞ-nyň has köp şahslary nyşana almak çäresiniň, Putiniň uzak ýyllaryň dowamynda hözürini gören giň goldawyna täsir etjekdigini çaklady.
“Munuň manysy, ol elita üçin öz manysyny ýitirýär. Onuň funksiýasy olary we olaryň Orsýetdäki hem-de Günbatardaky baýlyklaryny goramakdy, şolaryň howpsuzlygyny üpjün etmekdi. Ýöne häzir ol gaýtam tersine olar üçin zyýanly bolup barýar” diýip, Piontkowskiý belledi.


text:
Gresiýa musulman türk azlygynyň hukuklaryny basgylamaga dowam edýär
Onuň soňky mysaly müftilik meselesinde görülýär
Gresiýada çap edilýän “Millet gazetiniň eýesi we baş redaktory Ksantidäki we Komodinidäki müftilikleriň müftileriniň saýlaw ýoly bilen däl, eýsem ýokardan bellenme usuly bilen wezipä gelmegini tankyt edendikleri sebäpli 20 ýyl azatlykdan mahrum edildi.
Günbatar Frakiýada Ksantidäki we Komodinidäki bellenen müftiler Mehmet Emin Sinikogly we Jemali Meçonuň Ksantiden çap edilýän “Millet” gazetinde Hasankaýanyň goly bilen çap edilen makalalardan birinde kemsidilendikleri sebäpli gazetiň eýesi Ömer we Hasankaýa garşy gozgalan kazyýet işine Ksantiniň Çç kazyly jenaýat kazyýetinde seredildi.
Kazyýet Ömeriň we Hasankaýanyň her haýsynyň 3 ýyl gaýragoýulmaly 20 aý azatlykdan mahrum edilmegi barada höküm çykardy.
Karara närazylyk bildiren Ömer we Hasankaýa boşadyldy.
Hasankaýa “Anadoly” habarlar gullugynyň habarçysyna beren beýannamasynda Günbatar Frakiýada musulman türk azlygynyň ylalaşyklar bilen kepillendirilen hukuklarynyň grek hökümeti tarapyndan yzgiderli häsýetde basgylanýandygyny nygtap, “Millet” gazetine garşy şol hukuk bozmalaryny metbugat arkaly gün tertibine getirýändigi üçin kazyýet işleriniň gozgalandygyny aýtdy.
Günbatar Frakiýanyň müftilik meselesiniň “adaty azlyk meselelerinden” biridigini beýan eden Hasankaýa; “Günbatar Frakiýanyň musulman türkleriniň din we wyždan azatlygy taýdan iň bir başlangyç hukugy bolan dini guramalaryny dolandyrma hukugy bökdelýär. Müftilik guramasy musulmanlaryň iň bir mährem guramalarydan biri. Musulman bolmadyk ýurtda müftilik guramasynyň dolanşygyna kimiň laýykdygyny musulman türk jemagatyndan gowy bilýän ýok. Gynansagam grek hökümeti Günbatgar Frakiýa musulman türklerine geňeşmän, diýdimzorlyk bilen jemgyýetiň makullamaýan başarnyksyz we adamkärçiliksiz adamlary müftiligiň başyna zor bilen belleýär” diýdi.
Hasankaýa iş gozgalan makalasynda Ksantidäki we Komodinidäki müftiliklere ýokardan bellenen müftileriň musulman halk tarapyndan saýlaw bilen bellenmändigi üçin ylalaşyklara we kanunlara bap gelmeýändigini, şeýlelikde “müfti derejesini götermäge hukuk gazanmandyklaryny” ýazypdy.


text:
Türkmenistanda dörän ykdysady krizisden, işsizlikden hem eklenç ýagdaýynyň barha kynlaşmagy sebäpli iş gözleginde daşary döwletlere gitmekçi bolýan türkmen raýatlarynyň Aşgabat aeroportynda uçara mündürilmezliginiň faktlarynyň artmagy bilen, daşary döwletlere gitmekçi bolýan raýatlardan migrasiýa gullugynyň işgärleriniň soraýan parasynyň hem artýandygy barada maglumatlar bar.
Öz adynyň efirde tutulmazlygyny soran Mary welaýatynyň bir ýaşaýjysynyň aýtmagyna görä, ol 3 aý mundan ozal Türkiýä işlemäge gitmekçi bolupdyr. Emma, ol Aşgabat aeroportynda Türkmenistanyň Migrasiýa gullugy tarapyndan uçara mündürilmän yzyna gaýtarylypdyr.
Ýaşaýjy nähili ýol bilen hem bolsa ýurtdan çykmagyň aladasynda tanyş-biliş gözläp başlapdyr. Tanyş-bilişlik bilen uçara münmek üçin onuň 1500 dollar para bermeli boljakdygy barada aýdylandan soňra, ol öz dogan-garyndaşlaryndan pul ýygnap, soralýan parany jemläpdir.
Ol Aşgabat aeroportyndaky Migrasiýa gullugynyň işgärlerine berilmeli parany alyp, gaýtadan bu meseläni çözmegi boýun alan araçynyň ýanyna gelipdir. Emma, araçy indi paranyň möçberiniň 3000 dollara galdyrylandygyny aýdypdyr.
“Ozalky ýaly banklardan döwlet kursy bilen dollar satyn alyp bolýan bolsady, onda olaryň soraýan üç müň dollaryny hem jemlese bolardy. Gara bazarda dollaryň yzygiderli ýokarlanyp durmagy bilen manady çap edýän stanogyň bolaýmasa üç müň dollary satyn almak üçin gerek bolan manady tapaýmak hem indi ilata başartmaýar” diýip, welaýat ýaşaýjysy aýdýar.
“Para we korrupsiýa garşy göreşýäris diýildi welin, parahorlygam artdy, paranyň möçberi hem artdy. Özem ony gizlinlik bilen amala aşyrjak bolubam duranoklar. Şol aýdylan paranyň möçberini jemläp bilmeseň, bolanok, işiň düzelenok diýip, arkaýyn jogap berýärler. Emma agzalan parany tapsaň, bitmejek iş galanok” diýip, ýaşaýjy dowam edýär.
“Welaýatlardan daşary döwletlere işlemäge gidýänleriň sany juda artypdyr. Gitmek isleýänleriň sany gidenlere görä hem has agdygrak. Sebäbi islendik döwletde iş şertleri hem, güzeran ýagdaýlary hem Türkmenistanyň ýagdaýyndan has artykmajyrak bolsa gerek. Asyl daşary döwlete çykanlaryň yzlaryna gaýdaslary gelenok. Öz bilýän tanyş-bilişlerimden daşary döwletlerde gazanç edip, gelen-gidenden hossarlaryna pul ugradyp, jaý satyn alyp goýanlary hem kän. Emma ozal ýaşamaga jaýy bolman gazanç üçin daşary döwletlere gidenlerden, indi ýurtda ýaşaýyş jaýlaryny satyn alyp goýanlarynyň, ol jaýlary gaýtadan satmak isleýänleri hem köpeldi. Sebäbi olar indi yzlaryna gaýdyp gelmek islemeýärler” diýip, ol dowam edýär.
“Eýsem bolsa parahorlygyň ýatman onuň möwjeýändigini, ilatyň gün-günden garyplaşýandygyny, obalaryň tozgunçylyga baryp ýetendigini degişli ýolbaşçylar bilmeýändirler diýip, aýtsa bolarmy. Ýok, bolmaz. Hökümet ýolbaşçylarynyň ähli zatdan habarlary bar. Emma, ähli edara-kärhanalarda oturan emeldarlar öz biri-birisi bilen gepleşikli bolanlyklary sebäpli, ähli bikanunçylyklara göz ýumulýar. Şol sebäpli hem paranyň möçberi hem artýar. Ony talap edýänleriň sany hem artýar. Ortada bolsa ýönekeý halk kösenýär” diýip, işsiz ýaşaýjy zeýrenýär.


text:
Biziň forumymyza we çekeleşiklerimize gatnaşmagyňyza garaşýarys, şeyle-de islendik çekeleşikde aşakdaky birnäçe düzgünleri saklamagyňyzy soraýarys:
1. Biz pikirleriňizi çäklendirmegi göz öňünde tutmaýarys, ýöne töhmet, ynamdan gaçyrýan, edepsizlik, ýaramazlyk, zorluk, paýyş sögünçleri, pornografiki, gorkuzyjy, ýekiriji we ýigrenç döredýän gürrüňleri hem-de bikanun hereketleri öz içine alýan materiallaryň forumda ýerleşdirilmegine rugsat berilmeýär we şeýle ýazgylar saýtyň degişli işgärleri tarapyndan bozulyp bilner.
2. Makalany teswirleýän okyja edepsiz sözler bilen hüjüm edýän teswirlere ýol berilmeýär.
3. Eger-de ýazylan teswiriň gižželeýji, ýagny prowakasion hasiýetlidigi güman edilse, onda ýazgynyň çap edilmegine rugsat berilmeýär.
4. Düýbi ýa-da ýuridiki statusy belli bolmadyk websahypalara ugrukdyrýan internet çelgileri (linkler) çap edilmeýär.
5. Teswirler we diskussiýalar, ýagny çekeleşikler kommersiýa maksady üçin ulanyp bilinmez.
6. Bilniksizden söwda belgisini ýa-da awtorlyk hukugyny bozýan materiallara forumda ýer berilmeýär.
RFE/RL-iň işgärleri ýa-da ýörite bellenilen wekiller, çap etmezden ozal, forumda çap edilmegi islenilýän ýazgylary makullaýarlar.


text:
Türkiýäniň günorta-gündogaryndaky harby awtobusyna edilen hüjümde azyndan iki esger öldi we başga-da sekiz sanysy ýaralandy.
26-njy sentýabrda amala aşyrylan partlama aglaba etniki kürtleriň ýaşaýan Derik we Kyzyltepe şäherçeleriniň arasyndaky ýolda boldy.
Henize çenli bu hüjümiň jogapkärçiligini hiç bir topar öz üstüne almady. Emma türk häkimiýetleri mundan ozal regiondaky şuňa meňzeş hüjümleriň jogapkärçiligini öz üstüne alan “Kürdüstanyň işçiler partiýasyny”, ýagny “PKK-ny” aýypladylar.
1984-nji ýylda “PKK” Türkiýäniň 15 million kürt ilatyna awtonomiýa berilmegi üçin ýaragly gozgalaňlaryna başlany bäri ýurtda 40 müňden gowrak adam öldi.


text:
2017-nji ýylyň 8-9-njy noýabrynda Er-Riýatda söwda-ykdysady hyzmatdaşlyk boýunça Hökümetara türkmen-saud toparynyň bäşinji mejlisi geçiriler. Bu barada hökümet mejlisinde Ministrler Kabinetiniň Başlygynyň nebit-gaz toplumy boýunça orunbasary M.Babaýew habar berdi.
Duşuşygyň çäklerinde geçen ýylda Türkmenistanyň Prezidentiniň Saud Arabystany Patyşalygyna bolan resmi saparynyň barşynda gazanylan ylalaşyklary ýerine ýetirmek boýunça ikitaraplaýyn hyzmatdaşlygy ösdürmegiň ileri tutulýan ugurlary we mümkinçilikleri ara alnyp maslahatlaşylar.
Mejlisde bellenilişi ýaly, dostlukly türkmen-saud döwletara gatnaşyklary hyzmatdaşlygyň ýokary derejesi bilen häsiýetlendirilýär.


text:
Hormatly ildeşler!
“Senagat” Paýdarlar täjirçilik banky hyzmatlaryň giň mümkinçiliklerini hödürleýär!
Ýurdumyzyň her bir maşgala agzalaryna niýetlenen täze “Maşgala” bank kartynyň hyzmatyny hödürleýäris. “Maşgala” bank karty maşgalanyň islendik agzalaryna - mekdep okuwçylaryna, talyplara, öý hojalykçy zenanlarymyza, ýaşulylarymyza we beýleki maşgala agzalarynyň gündelik ulanmagyna mümkinçilik berýär. Maşgalanyň agzalaryna açylýan “Maşgala” bank karty esasy göz öňünde tutulan “Altyn Asyr” bank kartyna birikdirilýar. “Maşgala” bank kartynyň üsti bilen aşakdaky amatlyklardan peýdalanyp bilersiňiz:
- “Maşgala” bank kartynyň üsti bilen hyzmatlaryň dürli görnüşleri ýa-da satyn alynan harytlar boýunça nagt däl görnüşinde hasaplaşyklary geçirmek;
- Alynan karz serişdeleriniň esasy bergisini we oňa hasaplanan göterimlerini bankomatlaryň üsti bilen töleg etmek;
-Internet hyzmatlarynyň mümkin bolan islendik ýerinden kompýuter enjamlarynyň ýa-da öýjükli telefonlaryň üsti bilen özüniň kart-hasaby boýunça “internet-bank” hyzmatlaryndan peýdalanyp tiz we amatly nagt däl hasaplaşyklaryny geçirmek;
-SMS arkaly bank kartynyň hasabyndaky hereketleri barada maglumat almak;
- Bankomatlardan we terminallardan nagt pul almak;
-Müşderi islegine görä arzasy boýunça ýa-da Internet-banking hyzmaty arkaly “Maşgala” bank kartynyň hepdelik sarp ediljek pul mukdarynyň möçberini kesgitläp biler.
- “Maşgala” bank kartynyň üsti bilen nagt däl görnüşinde öý we öýjükli aragatnaşyk TM CELL, CDMA, internet, IP-telewideniýe we saglyk ätiýaçlandyryş tölegleri geçirmek ýaly hyzmatlaryndan peýdalanyp bilerler.
-“Maşgala” bank kartyny açmak üçin “Senagat” Paýdarlar täjirçilik bankynyň Baş edarasyna hem-de şahamçalaryna ýüz tutup bilersiňiz.
Siziň gelejegiňiz biziň bilen!
Aşgabat şäheriniň awtobuslarynyň elektron ýol töleglerini ýola goýmak
Nagt däl hasaplaşyklary ýaýbaňlandyrmak we kämilleşdirmek maksady bilen, “Senagat” Paýdarlar täjirçilik banky Türkmenistanyň Awtomobil ulaglary ministrliginiň buýurmasy esasynda çykarylan ýol kartlaryň üsti bilen Aşgabat şäheriniň awtobuslarynyň ýol töleglerini hasaplaşmak üçin täze hyzmaty girizdi.
Elektron ýol kartlarynyň üç görnüşi bolup, olary Aşgabat şäheriniň poçta bölümlerinden satyn alyp bolýar, ýagny umumy, mekdep okuwçylary, şeýle hem pensionerler üçin niýetlenilendir. Täze kartlar elektron gapjyk ýörelgesi esasynda hem hereket edýär. Olar hasaplaýjy enjamlar (walidator) bilen özara galtaşanda pul serişdeleri awtomatik ýagdaýda alynýar. Ol enjamlar paýtagtyň şäher içi ugurlarynda gatnaýan awtobuslarynda gurnalandyr.
Kartlary poçta bölümlerinde, şeýle hem paýtagtymyzyň ähli baş banklarynda we olaryň şahamçalarynda hem-de söwda we hyzmat ediş nokatlarynyň birnäçesinde hyzmat edýän ýörite terminallarda dolduryp bolýar.
Hormatly ildeşler!
“Senagat” Paýdarlar täjirçilik banky hyzmatlaryň giň mümkinçiliklerini hödürleýär!
“Senagat” Paýdarlar täjirçilik banky ýyllyk 6 göterim möçberi bilen “Goýum bank kart” atly täze kart hyzmatyny hödürleýär. Siz bu goýum bank kartynyň üsti arkaly aşakdaky amatlyklardan peýdalanyp bilersiňiz:
- “Goýum bank kartyna” çäklendirilmedik möçberde nagt pul serişdeleri goýmaga we islendik wagtda ähli möçberini Bankdan yzyna almaga;
- Söwda we hyzmat ediş nokatlarynda nagt däl hasaplaşyklary geçirmek;
- “Goýum bank kartynyň” bankomtlardan nagt pul almak hem-de “Internet bank” we “Mobil bank” hyzmatlarynyň üsti bilen degişli edara gitmezden öýjükli telefonlaryň hyzmaty, «Türkmentelekom» döwlet elektrik aragatnaşyk kompaniýasynyň hödürleýän internet hyzmaty, «Aşgabat şäher telefon ulgamy» ýapyk görnüşli paýdarlar jemgyýetiniň hödürleýän internet, öý telefon we IP-TV hyzmatlary üçin tölemek, ipoteka karzlaryny gaýtarmak we olaryň göterimlerini tölemek, müşderiniň öyjükli telefonlaryna SMS arkaly bank kart üsti bilen geçirilen amallary boýunça habar bermek ýaly mümkinçiliklerden peýdalanyp bilner;
“Goýum bank kartyny” açmak üçin “Senagat” Paýdarlar täjirçilik bankynyň Baş edarasyna hem-de şahamçalaryna ýüz tutyp bilersiňiz.
Biziň salgymyz: Aşgabat ş., S.Türkmenbaşy şaýoly 126 jaýy. Telefon: (993)(12) 45-63-26.
“Senagat” Paýdarlar Täjirçilik banky 2016-njy ýylyň 1-nji iýulyndan şu aşakdaky hyzmatlar boýunça girizilýän ýygymlary barada habar berýär:
Hyzmatlaryň we amallaryňň görnünüşleri Hyzmatyň nyrhy
Töleg kartlarynyň üsti bilen bankomatlardan we terminallardan nagt pul
serişdelerini almak üçin ýygymy 1%
Töleg kartlarynyň üsti bilen bankomatlardan we terminallardan nagt däl
pul serişdeleriniň bir geçirimi üçin (tranzaksiýa) ýygymy 20 teňňe
Paýnamalary satyn almak isleýän paýdarlar we müşderler doly maglumatlary almak üçin 45-31-33 (1061,1173,1093), 22-46-12 belgili telefonlara jaň edip alyp bilersiňiz.Senagat” Paýdarlar Täjirçilik banky, ýönekeý atly paýnamalarynyň 18-nji göýberlişini satýandygy barada habar berýär. Ýagny, bir paýnamanyň nominal bahasy 20 manat.
“Senagat” Paýdarlar täjirçilik banky şu aşakdaky görnüşli karzlary we ilatyň goýumlary Size hödürleýär:
Siziň hyzmatyňyzda:
Karzlar :
- Dürli maksatly karzlar : telekeçilere we hususy kärhanalara önümçilik maksatlaryna (enjamy, çig maly, tehnologiýany satyn almak üçin), gurluşyk, täzeden dikeldiş, önümçilik desgalaryny bejermek maksatlaryna, gurluşyk tehnikalaryny, ýük we gulluk awtoulaglaryny satyn almak üçin, hyzmatlary üçin, maldarçylygy öşdürmeklik üçin, täjirçilik (söwda), ipoteka, sarp ediş karzlary - ýyllyk 8%-den 15%-me çenli;
- Türkmenistanyñ Prezidentiniñ “Kiçi we orta telekeçiligi döwlet tarapyndan goldamak hakynda” kararyna laýyklykda ýeñillikli ýyllyk 5%-li uzak möhletli karz;
- Türkmenistanyñ Prezidentiniñ "Türkmenistanda ýaş maşgalalaryň ýaşaýyş-durmuş şertlerini has-da gowulandyrmak hakynda" kararyna laýyklykda ýaş maşgalalara ýeňillikli ýyllyk 1%-li uzak möhletli karz;
- Türkmenistanyñ Prezidentiniñ “Ýurdumyzda oba hojalyk önümlerini öndürijileri maliýe taýdan goldamak hakynda” kararyna laýyklykda, oba hojalyk önümlerini öndürijilere ýeňillikli ýyllyk 1%-li we 5%-li uzak möhletli karz.
Ilatyň goýumlar :
- „TÄZE MANAT-TÄZE DURMUŞ“ atly möhletli goýum - ýyllyk 10 %, möhleti 1 ýyl, goýumyň iň pes möçberi 2 000 manat ;
- „ÇAGALARA NIÝETLENEN MAKSATLY GOÝUM - ýyllyk 6 % , möhleti çaga kämillik ýaşyna ýetýänçä;
- „ENE-ATALAR HAKYNDA ALADA“ atly möhletli goýum – ýyllyk 10%, möhleti 6 aýdan 1 ýyla çenli;
- „HALKYÑ SAGLYGY-WATAN BAÝLYGY“ atly möhletli goýum – ýyllyk 5%, möhleti 6 aýdan 1 ýyla çenli;
- „ÇAGALAR-BIZIÑ GELJEGIMIZ“ atly möhletli goýum - ýyllyk 7 % , möhleti -1 ýyl;
- “BÄHBITLI” atly möhletli goýum - goýumyň iň pes möçberi 1000 manat :
- 1 aý möhlet bilen goýlan goýuma –ýyllyk 1,5% ;
- 3 aý möhlet bilen goýlan goýuma –ýyllyk 3% ;
- 6 aý möhlet bilen goýlan goýuma –ýyllyk 4,5% ;
- 9 aý möhlet bilen goýlan goýuma –ýyllyk 7% ;
- 12aý möhlet bilen goýlan goýuma –ýyllyk 9% girdeji;
- „TALAP EDILÝÄNÇÄ GOÝUM“ - ýyllyk 0,5 % girdeji tölenip, goýumçy öz goýumyny islendik wagty alyp bilýär.
Şeýle hem, bank tarapyndan goýberilýän “Altyn Asyr” töleg kartlarynyň üsti bilen bankomatlardan nagt pul almak, hyzmatlaryň dürli görnüşlerine we satyn alnan harytlar boýunça nagt däl görnüşinde hasaplaşyklary geçirmek, şeýle hem daşary ýurtlarynda dürli hasaplaşyklary amala aşyrmak, hususan-da, söwda we hyzmatlar ulgamynda harytlar, hyzmatlar, internet arkaly petekleri satyn almak, otelleriň öňünden tölegleri, okuw we syýahatçylyk maksatly amatly töleg serişdesi bolan VISA : Electron, Classic, Business, Gold we MasterCard : Maestro, Standart, Gold, Business bank kartlaryny peýdalanyp bilersiňiz.
“Senagat” Paýdarlar täjirçilik banky tarapyndan ornaşdyran maglumat amal terminallarynyň üsti bilen nagt we nagt däl görnüşinde öý we öýjükli aragatnaşyk TM CELL, MTS, CDMA we internet tölegleri geçirmek ýaly hyzmatlaryny Size hödürleýär.
“Senagat” Paýdarlar täjirçilik bankynyň merkezi dolandyrma edarasynda we ähli welaýat şahamçalarynda bankymyzyň hyzmatyndan peýdalanyp bilersiňiz!
Siziň gelejegiňiz biziň bilen!


text:
Ýene-de sanlyja günden badalga aljak “Amul-Hazar 2018” halkara awtorallisiniň geçýän ugrundaky täsinlikleriň biri Garagum sährasyndaky 47 ýyldan bäri ody sönmeýän Derweze gaz krateridir. Ol “Garagum ýalkymy” diýlip atlandyryldy. Derweze irki döwürlerde Nusay bilen Hywanyň kerwen ýolunyň ugrunda ýerleşýän esasy düşelgeleriň biridir. Gyş-bahar paslynda ýagýan ýagyş suwlarynyň üýşmegi netijesinde, Derwezeniň takyrynda tebigy suw ýatagy emele gelýär.
Bu ýer şol birwagtda gazylyp alynýan peýdaly baýlyklara hem baý ýer. Derweze sebitinde tebigy taýdan arassa kükürdi gazyp almak işi amala aşyrylypdyr. 1929-njy ýylda Derweze ýaýlasynda kükürt zawodynyň düýbi tutulypdyr. Mundan başga-da, geologlar tarapyndan gaz käniniň hem üstünden barlypdyr. Bu ýerlerde ylmy-barlag işleri geçirilip, buraw işleri amala aşyrylypdyr. Buraw işleri geçirilen pursatynda garaşylmadyk tebigy hadysa emele gelipdir. Göz-açyp ýumasy pursatda çuň guýy emele gelipdir. Onuň çuňlugy 20 metre, giňligi 60 metre barabardyr.
Geologlar daş-töwerege gaz ysynyň ýaýrap başlandygy duýup, gazyň düzümindäki zäherleýji maddalar janly-jandara zeper ýetirmez ýaly, onuň ýakylýandygyndan ugur alyp, ony ýakmak babatda karara gelnipdir. Şeýlelikde ol müdimi ýanýan oda öwrülipdir.
Häzirki wagtda “Garagum ýalkymy” ýerli we daşary ýurtly syýahatçylaryň iň bir gelim-gidimli ýerleriniň biridir. Guýuda ýanýan oduň alawynyň 10-15 metr belentlige galýandygyny ony synlamaga gelýänlerde örän täsin duýgulary döredýär.
Tebigy ýanýan ot Türkmenistanyň paýtagty Aşgabatdan 270 kilometr daşlykda, Ýerbent obasyndan, takmynan, 90 kilometr uzaklykda ýerleşýär. Bu ýerde türkmen alymlary indi 50 ýyldan bäri ylmy-gözleg işlerini alyp barýarlar. 2013-nji ýyldan türkmen hünärmenleri kanadaly kärdeşleri bilen bilelikde 500 derejedäki gyzgynlyga çydamly ýörite enjamlary ulanyp, krateriň düýbüne düşüp, ylmy-gözleg işlerini amala aşyrdy. Onuň düýbünden alnan topragyň düzümini öwrenmek arkaly adaty tebigatda ýaşamaga ukypsyz, diňe aýratyn şertlerde ýaşaýan janly bakteriýalaryň bardygy ýüze çykaryldy. Bu tapyndy astrobiologiýa ylmy üçin örän wajypdyr. Gün ulgamyndan daşardaky planetalarda ýaşamak üçin bar bolan şertler şu ýerdäki gaz krateriniň şertlerine meňzeşdir.
Ýarym asyrdan bäri sönmän ýanyp duran krater dünýä jemgyýetçiliginde-de uly gyzyklanma döretdi. Dünýäniň köp sanly internet neşirlerinde bu barada makalalar çap edildi. Galyberse-de, durmuşda gezip görmegi maslahat berilýän esasy syýahatçylyk merkezleriniň birine öwrüldi.
Bu merkez ýakyn wagtda başlajak “Amul-Hazar 2018” halkara awtorallisinde oňa gatnaşjak türgenlerde we ralli muşdaklarynda ýatdan çykmajak duýgulary galdyrjakdygy ikuçsyzdyr.


text:
2017-nji ýylyň 4-nji noýabrynda Fransuz Instututynda fransuz pianistleri Maksim Zekkini we Dawid Bismut bilen institutyň talyplarynyň duşuşygy boldy.
Bu dostluk duşuşygynda talyplar myhmanlara olary gyzyklandyrýan soraglary berdiler: Fransiýanyň haysy welaýatyndan geldiler, näçe yaşyndan bäri sazçylyk sungaty bilen meşgullanýarlar, söýgüli kompozitorlary we eserleri barada, sazandalarda Aşgabat şäheriniň we türkmen halkynyň galdyran täsiri baradaky soraglary berdiler.
Bu duşuşyk türkmen talyplaryna fransuz dilinde tejribe almana we fransuz pianistleri Maksim Zekkini we Dawid Bismuda türkmen halky bilen yakyndan tanyşmaga mümkinçilik döretdi. Duşuşygyň ahyrynda, fransuz ussatlar täze türkmen dostlaryny şol gün agşam Magtymguly teatrynda gurnalan konserde çagyrdylar.


text:
Häkimýetleriň Türkmenistanda daşary ýurtlardaky köne pasportly migrantlar yzyna dolananda "geçirimlilik" ediljegi we Migrasiýa gullugynyň başlygynyň bolsa öz işgärlerinden gelýän hem gidýän raýatlara "düzüw çemeleşmegi" talap edendigi barada çykan habarlara garamazdan, ýurtda ozalky düzgünleriň dowam edýändigi habar berilýär.
Azatlyk Radiosynyň redaksiýasyna gelip-gowuşýan maglumatlarda şeýle gep-gürrüňlere bil baglap daşary ýurda çykmak isleýän ýa-da ýurda dolanan migrantlaryň hereket azatlygyndan mahrum edilýändigi öňe sürülýär.
Azatlyk Radiosy "Dünýä türkmenleri" gepleşiginiň bu sanyny daşary ýurda goýberilmeýän we ýurda dolanandan soň dürli problemalara duş gelýän migrantlaryň başdan geçirýän ýagdaýlaryna gönükdirýär.
Gepleşigi diňläp, bu ugurdaky tejribeleriňizi we teswirleriňizi aşakdaky forumda paýlaşyp bilersiňiz.


text:
Dubaýda iki döwletiň baştutanlarynyň arasynda geçiriljek gepleşikleriň netijesinde gol goýulmagyna garaşylýan dokumentler toplumynyň ikitaraplaýyn hyzmatdaşlygyň ösüşine täze itergi berjegi hem aýdylýar.
BAE prezidenti Halif Ben Zaýed Al-Nahaýany hem 2008-nji ýylyň fewral aýynda Aşgabada resmi sapar bilen gelipdi.
Gatnaşyklaryň aktiwligi we aýratynlygy
Türkmenistanyň Türkiýedäki we Ysraýyldaky ozalky ilçisi Nurmuhammet Hanamow iki ýurduň aragatnaşyklarynyň güýçlenmegini bu ugurda BAE-niň aktiwligi bilen baglanyşdyrýar: “Birleşen Arap Emirlikleriniň özleri örän aktiw Türkmenistan bilen gatnaşyklary sazlamak meselesinde Türkmenistanyň ünsüni çekjek bolýarlar. Özlerem musulman döwletleriniň, esasan hem Sowet Soýuzy dargansoň dörän Merkezi Aziýa döwletleriniň ünsüni çekýärler hem şol döwletler bilen aragatnaşyklaryny sazlajak bolýarlar. Ýewropanyň we Orsýetiň täsirini aýyrmak we öz täsirini güýçlendirmek maksady bilen”.
Merkezi Aziýa boýunça bilermen Artýom Ulunýan Türkmenistanyň prezidentiniň BAE häzirki saparynyň aýratynlyklaryny şeýle kesgitledi: “Sapar iki meselä bagly bolup biler, birinjiden, ol inwestisiýalary gözlemeklige gönükdirilýär. Ikinjiden, syýasy meselä bagly. Türkmenistan Birleşen Arap Emirlikleri bilen gatnaşyklaryny Günbatar döwletleri bilen aradaky gatnaşyklarynda ulanyp biler. Türkmenistan, adatdakysy ýaly, aýratynam krizis şertlerinde halkara sahnasyndaky pozisiýalaryny güýçlendirmek isleýär”.
Ýurtlary özara näme baglanyşdyrýar?
Artýom Ulunýan Türkmenistany BAE bilen baglanyşdyrýan ýene bir meseläniň türkmen elitasynyň pullary bilen baglydygyny belledi we Türkmenistanyň ozalky prezidentiniň hem onuň ýakyn töweregindäkileriň maliýe serişdeleriniň uly mukdarynyň hut BAE-de ýerleşýänligi barada çaklamalaryň bardygyny aýtdy.
Ömrüniň soňky ýyllarynda Saparmyrat Nyýazowyň pullarynyň uly bölegini BAE-niň banklaryna geçirelenligi barada çaklamalaryň bardygy, S.Nyýazow döwründe prezidentiň howpsuzlyk gullugynyň başlygy Akmyrat Rejepowyň hem onuň ogly Milli howpsuzlyk ministrliginiň polkownigi we Türkmenistanyň BAE-däki ilçihanasynda geňeşçi wezipesini eýelän Nurmyrat Rejepowyň 2007-nji ýylda tussag edilmeginiň hem şol pullar bilen baglydygy barada maglumatlar, hususan-da, “Lenta.ru”, “Zerkalo Nedeli” internet saýtlarynda we ýene beýleki ençeme halkara habar beriş serişdelerinde peýda bolupdy. Emma Türkmenistanyň habar beriş serişdelerinde bu tema gozgalmandy.
Artýom Ulunýan Türkmenistanyň ýolbaşçylarynyň Nyýazow döwründen bäri BAE-niň bank sistemasyna gyzyklanma bildirip gelýänligini belledi: “Bu Türkmenistanyň ýolbaşçy gatlaklarynyň saýlap alan ýerine öwrüldi. Sebäbi Günbatar döwletleriniň, şol sanda Ýewropanyň açyk-aýdyň bank sistemalary bilen deňeşdirilende Arap ýurtlarynyň we Malaýziýanyň maliýe sistemalarynyň öz aýratynlyklary bar. Bu ýerde, elbetde, jenaýatçylyk barada gürrüň gitmeýär, şol aýratynlyklar Türkmenistanyň iň ýokary gatlaklaryna degişli informasiýany gizlin saklamak bilen bagly”.
Bizness aragatnaşygy
BAE saparynyň dowamynda Türkmenistanyň prezidentiniň ýurduň biznes wekilleri bilen duşuşyk geçirmegine hem garaşylýar. Geçen hepdede Abu Dabide Türkmenistanyň inwestision forumy we türkmen önümleriniň sergisi geçirildi.
Nurmuhammet Hanamow biznes meselesinde BAE Türkmenistan üçin görelde bolup biler diýip, hasap edýär: “Meniň pikirimçe, esasy öz halkyňa peýda bermek. Başga döwletlerden bir şirket gelip, BAE-de işlejek bolsa, ýa şirket açjak bolsa, ol hökman arap şirketleri ýa arap biznesmenleri bilen şärik bolmaly. Kanun boýunça şolar ýaly şertler bar”.
Nurmuhammet Hanamowyň pikirine görä, Türkmenistanda iş alyp barýan daşary ýurt şirketlerinde türkmen raýatlaryny esasan gara işçi güýji hökmünde ulanmak tejribeleri dowam etdirilýärkä, dünýä ýurtlarynda öz graždanlaryň zähmet hakyny goramak boýunça bar bolan tejribeleri öwrenmegiň aktuallygy hasam artýar.
Türkmenistanyň resmi maglumatlarynda iki ýurduň arasynda söwda dolanyşygynyň güýçlenýänligi aýdylýar. Resmi maglumatlara görä, 2009-njy ýylda ýurtlaryň arasyndaky haryt dolanyşygynyň möçberi 676 million dollardan aşypdyr. Diýmek, bu tassyklama görä, Türkmenistanyň daşary söwda dolanyşygynda BAE bäşinji orny eýeleýär.


text:
Germaniýanyň kansleri Angela Merkel we ABŞ-nyň prezidenti Donald Tramp 20-nji ýanwarda bolan inagurasiýa dabarasyndan bäri özleriniň ilkinji telefon söhbetleri mahalynda dünýä howpsuzlygy üçin NATO ýaranlygynyň örän möhümdigini nygtadylar.
Liderler «NATO ýaranlygynyň has giň transatlantik gatnaşyk we biziň Demirgazyk Atlantik jemgyýetimizde parahatçylygy hem-de durnuklylygy üpjün etmek babatda oýnaýan düýpli rolunyň ähmiýeti barada bir pikire geldiler” diýip, Ak tamyň 28-nji ýanwardaky beýanatynda aýdylýar.
Şeýle-de liderleriň NATO-nyň 21-nji asyryň howp-hatarlaryna garşy durmaga ukyply bolmagy, umumy goranyşyň harby kuwwatlyklara degişli maýa ýatyrylmagyny talap edýändigi we kollektiw howpsuzlyk üçin ähli ýaranlaryň adalatly goşant goşmalydygy barada ylalaşandygy bellenilýär.
Tramp, terrorçylyga garşy ýeterlik iş etmedi we ýaranlaryň köpüsi ýeterlik maliýe goşandyny goşmaýar diýip, käte «möwriti geçen» hökmünde NATO-ny tankyt edeninden soň, ýewropa ýaranlarynyň käbiri alada galypdy.
Şeýle-de iki lider terrorçylyga we zorlukly ekstremizme garşy garşy durmak, Ýakyn Gündogardaky we Demirgazyk Afrikadaky gowgaly ýerleri durnuklaşdyrmak babatda ozaldanam gujurly hyzmatdaşlygy has güýçlendirmek barada maslahat etdiler.
Bilelikdäki beýanatda Orsýet, Ukraina meseleleriniň hem maslahatlaşylandygy aýdylýar.


text:
2017-nji ýylyň 25-nji oktýabrynda Türkmenistanyň Prezidenti, Türkmenistanyň Ýaragly Güýçleriniň Belent Serkerdebaşysy goşun generaly Gurbanguly Berdimuhamedow Döwlet howpsuzlyk geňeşiniň nobatdaky mejlisini geçirdi. Onda Watanymyzyň Garaşsyzlygynyň 26 ýyllyk baýramy mynasybetli geçiriljek dabaraly çärelere taýýarlyk görmek bilen baglanyşykly meselelere, hem-de Garaşsyz döwletimizde howpsuzlygy we parahatçylygy üpjün etmek, harby hem-de hukuk goraýjy edaralaryň maddy- enjamlaýyn binýadyny mundan beýläk-de döwrebaplaşdyrmak boýunça bu edaralaryň öňünde durýan möhüm wezipelere garaldy.
Harby we hukuk goraýjy edaralaryň ýolbaşçylary ýurdumyzyň goranmak ukybynyň pugtalandyrylmagyna, harby düzümleriň täze enjamlar we ulag serişdeleri bilen enjamlaşdyrylmagynyň hasabyna milli goşunyň kuwwatynyň artdyrylmagyna, harby işgärleriň hünär derejesiniň ýokarlandyrylmagyna gönükdirilen Harby doktrinany üstünlikli durmuşa geçirmek maksady bilen görülýän anyk çäreler baradaky hasabatlary bilen çykyş etdiler. Şeýle hem milli senenamamyzdaky şanly sene mynasybetli geçiriljek harby ýörişe taýýarlyk görülişi barada aýdyldy.
Şeýle hem ähli ugurlarda kanunçylygyň ýerine ýetirilişine gözegçilik etmek boýunça alnyp barylýan işler, Watanymyzyň mukaddes serhetleriniň mizemezligi, migrasiýanyň işi barada maglumatlar aýdyldy. Ýurdumyzda jemgyýetçilik-düzgün tertibini saklamak, korrupsiýa garşy göreşmek boýunça Döwlet maksatnamasynda bellenen çäreleriň durmuşa geçirilişi hasabatlarda bellenip geçildi. Kazyýet ulgamyny kämilleşdirmegiň çäklerinde alnyp barylýan işler barada hem hasabat berildi.
Hormatly Prezidentimiz Gurbanguly Berdimuhamedow Ý.Soýegowy başga işe geçmegi sebäpli eýeleýän wezipesinden boşatmak hakynda degişli resminama gol çekdi.Döwlet Baştutanymyz Türkmenistanyň Döwlet gümrük gullugynyň başlygy wezipesine A.Osmanowy belledi.
Hormatly Prezidentimiz Garaşsyz, Bitarap Türkmenistanyň goranmak häsiýetli Harby doktrinasynyň çäklerinde harby we hukuk goraýjy edaralaryň maddy-enjamlaýyn binýadynyň barha döwrebaplaşýandygyny belledi. Şunuň bilen birlikde, Watanymyzyň goragçylarynyň durmuş derejesini ýokarlandyrmaga, doly derejeli zähmet çekmegi, durmuşy we dynç almagy üçin zerur şertler döretmäge, harby gullukçylaryň hem-de olaryň maşgala agzalarynyň durmuş goraglylygyny pugtalandyrmaga gönükdirilen toplumlaýyn çäreler amala aşyrylýar.
Mejlisde beýleki möhüm meselelere hem garaldy we olar boýunça degişli çözgütler kabul edildi.
Çeşme: Türkmenistanyň Döwlet habarlar agentligi
Habarlar
Türkmenistanyň Döwlet howpsuzlyk geňeşiniň mejlisi
2017-nji ýylyň 25-nji oktýabrynda Türkmenistanyň Prezidenti, Türkmenistanyň Ýaragly Güýçleriniň Belent Serkerdebaşysy goşun generaly Gurbanguly Berdimuhamedow Döwlet howpsuzlyk geňeşiniň nobatdaky mejlisini geçirdi. Onda Watanymyzyň Garaşsyzlygynyň 26 ýyllyk baýramy mynasybetli geçiriljek dabaraly çärelere taýýarlyk görmek bilen baglanyşykly meselelere, hem-de Garaşsyz döwletimizde howpsuzlygy we parahatçylygy üpjün etmek, harby hem-de hukuk goraýjy edaralaryň maddy- enjamlaýyn binýadyny mundan beýläk-de döwrebaplaşdyrmak boýunça bu edaralaryň öňünde durýan möhüm wezipelere garaldy.


text:
Salam dostlar,
Turkmen bazaryna chykanyzda önümlerin meselem azyk önümlerin aglabasy import önümler diyip pikir edyän. Men import edyänlere garshylygym yok.
Yöne habarlary okasan importy azaljak bolyarlar we import önümleri eyyam yerli kärhanalar uly depginde öndürip bazarlar yarylayjak bolyar diyip yazyarlar. Dogry bolsa ona yetesi zat yok.
Belki öndüryändirler we hil yokdyr.
Belki hili gowudyr yöne az öndüryändirler.
Men importerlara hich garshylygym yok yöne importy guych bn yatyrmaly dälmikä diyyän. Ony dine yerli karhanalaryn ish onarmagy bn azaldylmalydyr diyyan.
Yerli hilli azyk önümleri bolsa her kim alar importa matachlik bolmaz. Yöne bizde entagem importa matachlik bara menzeyar.
TSTB-nin munlerche agza firmalary bar bolsa-da hemmesi diyen yaly dollara yagny konvertasiya baglylygynda galmagyny dowam edyäne menzeyar. Yada dollara garashsyz karhana/lar barmyka?
We TSTB firmalar barada hich hili statistiki maglumaty köpchülige yetirenok. Internet sayty bar yöne hich firmalaryn yagdayy (oboroty, export depgini, önümchilik we ishchi mukdary w sh m) barada hich hili maglumat yok.
TSTB-nin agza karhanalary
Salam dostlar,


text:
Orsýetiň daşary işler ministri Sergeý Lawrow we Türkmenistanyň wise-premýeri, daşary işler ministri Reşit Meredow Gazagystanyň Aktau şäherinde iki ýurduň arasyndaky strategiki hyzmatdaşlyk şertnamasynyň tassyklanmagy boýunça dokumentleri alyşmak protokolyna gol çekdiler.
Bu dabara hazarýaka döwletleriniň daşary işler ministrleriniň duşuşygynyň gapdalyndan geçirildi diýip, TASS habar gullugy 11-nji awgustda habar berdi.
Türkmenistanyň bilen Orsýetiň arasyndaky strategiki hyzmatdaşlyk şertnamasyna iki ýurduň döwlet ýolbaşçylary 2017-nji ýylyň 2-nji oktýabrynda, Aşgabatda gol çekdiler.
Hazarýaka döwletleriniň – Orsýetiň, Eýranyň, Azerbaýjanyň, Gazagystanyň we Türkmenistanyň baştutanlary 12-nji awgustda Aktauda Kaspi deňziniň durumyny kesgitlemek we konwensiýa gol çekmek üçin duşuşdylar.


text:
Orsýetiň, Türkiýäniň we Eýranyň resmileri Gazagystanyň paýtagtynda geçiren duşuşygynda Siriýada ok atyşygyň bes edilmegine gözegçilik etmegiň mehanizmini döretmek barada ylalaşdylar.
Astanada geçirilen iki günlük duşuşygyna Siriýanyň hökümetiniň we oppozision toparlarynyň wekilleriniň göni bolmadyk gepleşikler arkaly gatnaşmagy Siriýada ok atyşygy bes etmek barada dekabrda gelnen ylalaşygyň berkidilmegine umyt döretdi.
24-nji ýanwarda edilen beýannamada Eýran, Orsýet we Türkiýe ok atyşygyň bes edilmegine “onuň doly berjaý edilmegine kepil geçmek ... we islendik prowokasiýanyň hem ok atyşygyň bes edilmeginiň ähli şertlerini kesgitlemek üçin” bilelikde gözegçilik ederler diýilýär.
Astanadaky duşuşygyň netijesinde edilen beýannamada şeýle-de aýdylyşyna görä, üç ýurt oppozisiýanyň 8-nji fewralda Ženewada geçirilmegi planlaşdyrylýan indiki gepleşiklere gatnaşmagyna goldaw bererler.


text:
Orsýetiň prezidenti Wladimir Putin 27-nji dekabrda Sankt Peterburgyň söwda merkezinde azyndan 10 adamyň ýaralanmagyna sebäp bolan partlamanyň terrorçylyk akty bolandygyny aýtdy we howpsuzlyk güýçlerini terrorçy dildüwüşiklere bagly gutulgysyz howplara çemeleşmekde “ýesir almazlyga” çagyrdy.
Putin partlamanyň ertesi 28-nji dekabrda eden çykyşynda howpsuzlyk güýçleriniň potensial howp döredýän we terrorist bolmakda güman edilýänleri “ýok etmelidigini” aýtdy.
Derňew komitetiniň metbugat wekili Swetlana Petrenkonyň 27-nji dekabrda aýtmagyna görä, Perekrestok söwda merkezinde partladylan “elde ýasalan” bombanyň güýji 200 gram trotil ekwiwalentine barabar bolupdyr.
Resmileriň 27-nji dekabrda agşam aýtmagyna görä, partlamada ýaralanan 10 adamdan dokuz adam bejergi üçin keselhana iberilipdir.


text:
Gaýgy etmäň…
Bilşimiz ýaly gaýgy etmek her bir ynsanyň durmuşynda bar bolan zat. Ýöne bir zady welin belläp geçmelidiris, ýagny gaýgy etmek we alada etmegiň tapawudy bardyr. Alada etmeklik pozitiw pikir bolup, bu ynsana mahsus hasiýetdir. Bu hasiýetinň netijesinde ýagny içimizde bolmagy bilen biz maşgala, ata-ene, çagalar, ildeşlerimiz, goňşylarymyz dünýä barada alada edýäris we munuň netijesinde pozitiw hereket edýäris we bar bolan mätäçliklere jogap we çykalga tapýarys. Munuň garşysyna bolsa gaýgy etmek bu negatiw bir hasiýetdir. Ýagny gaýgy etmek bilen biz Hudaýa we özümiziň çykalga tapyp biljekgidimize bolan umydy aradan aýyrýarys. Munuň netijesinde bolsa negatiw hereketlere we günäli işe baş goşmagymyz mümkin. Alada bolsun ýada gaýgy bolsun bularyň bary iň soňunda şu iki zada ýagny “iýmit” we “ egin-eşige” direlýär. Kimdir biri üçin bu gündelik çörek we geýim bolsa, başga biri üçin bu bulardan ugur alýan ýüzlerçe bagşa islegler bolup biler. Beýle alada we gaýgy etmek diňe bir imansyzlaryň durmuşynda bolman, Biribara iman edenlerde hem ýüze çykýan ýagdaý. Her bir ýagdaýda Hudaý bize ýol görkezişi kimin bu ýagdaýda hem biz Hudaýyň Sözünden jogap gözläp bileris. Isa Mesih Öz şägirtlerine şeýle düşündiriş beripdir we bu sözlerden biz hem durmuşymyz üçin gerek bolan sapaklary öwrenip bileris.
Isa şeýle diýdi: “Hiç kim iki hojaýyna hyzmat edip bilmez, çünki ýa birini ýigrenip, ol birini söýer, ýada birine wepaly bolup, ol birini äsgermezlik eder. Siz-de hem Hudaýa, hem-de pula hyzmat edip bilmersiňiz. Munuň üçin size diýýärin, näme iýip, näme içerin diýip, janyňyzy, näme geýerin diýip, teniňizi gaýgy etmäň. Jan iýmitden, ten egin-eşikden ýokary dälmidir? Gögüň guşlaryna serediň, olar ne ekýärler, ne orýarlar, ne-de ammarlara üýşürýärler. Gökdäki Ataňyz onda-da olary iýmitlendirýär. Siz olardan gymmatly dälmisiňiz? Siziň haýsy biriňiz gaýgy edip, öz boýuňyzy tirsek boýy artdyryp bilýärsiňiz? Näme üçin egin-eşik hakda gaýgy edýärsiňiz? Meýdan liliýalarynyň ösüşine serediň: olar ne zähmet çekýärler, ne-de ýüp egirýärler. Emma size diýýärin, Süleýman hem özüniň bütin şän-şöhratynda bularyň biri ýaly-da geýinmändi. Ýöne şu gün bolup, ertir ojaga taşlanýan meýdan otuny Hudaý şeýle geýindirýän bolsa, sizi ondan has artyk geýindirmezmi, eý imany azlar? Şoňa görä, “Näme iýeris?”, “Näme içeris?” Näme geýeris?” diýip, gaýgy etmäň. Bütin bu zatlary başga milletler (imansyzlar) agtarýarlar, ýäne Gökdäki Ataňyz bu zatlaryň barynyň size gerekdigini bilýär. Siz öňürti Hudaýyň Patyşalygyny, Onuň dogrulygyny agtaryň, şonda bu zatlar hem size onuň üstüne goşulyp berler. Şonuň üçin, ertiri gaýgy etmäň, çünki ertir öz gaýgysyny özi eder. Her günüň derdi özüne ýeterlikdir”.
Nähili ajaýyp sözler, Isa Mesih bu sözleri elbetde, Isa Mesih hökmünde iman edenlere ýüzlenip aýdypdy we şeýle wadany olara beripdi. Ýagny Isa Mesih Hudaýy diňe bir Hökmürowan Hudaý hökmünde görkezmän, Oňa hakykatda iman edenleriň Gökdäki Ata Hudaýydygyny hem düşündirip görkezipdi. Atanyň öz çagalary alada edip gerek zadyny ýetirişi ýaly, ondan näçe esse artygy bilen Hudaý biziň üçin Atalyk alada edýändir. Emma biz Hudaýy Hudaý hökmünde eşidip we ol barada bilýändiris, emma bu diýildigi Hudaý biziň Ata Hudaýymyzmy? Muny biz soramalydyrys, çünki Isa Mesihiň aýdyşy ýaly eger biz Hudaýyň Isa Mesihdäki hakykat ýoluny kabul etmesek onda Hudaý heniz biziň Hudaýymyz bolup bilmeýär, çünki biziň günälerimiz netijesinde bu aragatnaşyk bozulypdy we biz bu aragatnaşygy öz güýjumiz, dinimiz, gowy işlerimiz bilen gazanyp bilmeýäris. Bu sebäpden hem Isa Mesih dünýä geldi we adamzat üçin Hudaýa barmaga “Ýol, Hakykat we Ýaşaýyş” boldy. Hudaýyň Mesihini kabul etmek bilen biz Hudaý bilen ýaraşyp bilýäris we şonda ol biziň alada edýän we bizi çagalary ýaly görýän we alada edýän Hudaýymyz bolar.
Isa Mesih arkaly biziň eýe boljak şol şahsy aragatnaşygy dikeldenden soňra biz ýokarda aýdylan ajaýyp wadalara eýe bolarys!


text:
Widal geldi, Widal gitdi
“Barselona” topary” “Bawariýanyň” çilili ýarymgoragçysy Arturo Widaly transfer etdi. Katalonlar bu transfer üçin 20–21 million ýewrony “Bawariýa” berip, 31 ýaşly oýunçy bilenem 3 ýyllyk şertnama baglaşdylar. Widal “Barselonadan” ýyllyk 9 million ýewro hak alar. Çilili ýyldyz ýurdunyň “Kolo Kolo” toparynda futbola başlap, soňlugy bilen Ýewropanyň “Baýer”, “Ýuwentus” we “Bawariýa” klublarynda oýnady.
“Barselona” topary Artur Widalyň gelmeginden soň, düzümindäki başga Widaly, ispaniýaly sag gyraky goragçy Aleiks Widaly oýunçynyň öňki klubuna ugratdy. 28 ýaşly oýunçy “Sewilýa” 8 million ýewro baha transfer boldy. Ol 2015-nji ýylda 15 million ýewro “Barselona” geçipdi. Ol 3 möwsümde 30 gezek meýdança çykdy.
Iň gymmat derwezeçi
“Premier liganyň” wekili “Çelsi” ispan topary “Atletik Bilbaonyň” derwezeçisi Kepe Arrizabalagany 80 million ýewro satyn aldy. Şertnamasyndaky “80 million ýewro transfer bolup biler” diýen madda esasynda tölenen bu töleg 23 ýaşly Arrizabalaga iň gymmat derwezeçi diýen rekord derejesini gazandyrdy. Ol ýarym aý öň “Romadan” “Liwerpula” 75 million ýewro transfer bolan braziliýaly derwezeçi Allison Bekeriň rekordyny täzeledi. Şol birwagtyň özünde-de “Çelsiniň” iň gymmat transfer bolan Kepe londonlylar bilen 7 ýyllyk şertnama gol çekişdi. “Çelsi” mundan başga-da “Real Madridden” horwatiýaly ýarymgoragçy Matteo Kowaçiçi hem kärendesine transfer etdi. 24 ýaşly Dünýä Kubogynyň finalçysy 2015-nji ýylda 31 million ýewro baha “Interden” “Reala” geçipdi.
Ispaniýanyň “Real Madrid” topary “Çelsiniň” belgiýaly derwezeçisi Tibo Kurtuany transfer etdi. Şa kluby 26 ýaşly derwezeçi bilen 6 ýyllyk şertnama baglaşdy. Oýunçynyň transfer bahasy hökmünde-de 35 million ýewrony “Çelsi” toparyna berer. Dünýä Kubogynyň iň ökde derwezeçisi saýlanan Kurtua “Çelside” 154 oýunda meýdança çykyp, şolaryň 58-sinde derwezesini goldan goramagy başardy. Kurtua 2011–2014-nji ýyllar aralygynda 3 möwsüm Madridiň beýleki topary “Atletikonyň” köýnekçesini hem geýipdi.
Angliýada täze düzgüne görä, 10-njy awgustda transfer möwsümi tamamlandy. Transfer möwsüminiň iň soňky pursatlarynda “Ewerton” topary 3 oýunçyny birden düzümine goşdy. Liwerpul şäheriniň wekili “Şahtýor” bilen şertnamasy tamamlanan braziliýaly 25 ýaşyndaky ýarymgoragçy Bernardy (4 ýyllyk şertnama) hem-de “Barselonanyň” kolumbiýaly goragçysy Ýerri Minany 31 million ýewro transfer etdi. Şeýle-de “Ewerton” “Barselonanyň” portugaliýaly ýarymgoragçysy Andre Gomeşi-de 1 ýyllyk kärendesine aldy.
Dortmundyň “Borussiýasy” Hytaýyň “Tianszin Sýuanszýan” toparyndan belgiýaly ýarymgoragçy Aksel Witseli 20 million ýewro transfer etdi. 29 ýaşly oýunçy nemes kluby bilen 4 ýyla niýetlenen geleşik baglaşdy. Dünýä Kubogynda bürünç medal gazanan Belgiýanyň oýunçysy Witsel “Standard”, “Benfika” we “Zenit” toparlarynda oýnapdy.
Madridiň “Atletikosy” “Milanyň” horwatiýaly hüjümçisi Nikola Kaliniç bilen 2021-nji ýyla çenli degişli şertnama gol çekişdi. 30 ýaşly oýunçynyň transfer bahasy 15 million ýewro diýlip kesgitlenildi.
“Arsenalyň ispaniýaly hüjümçisi Lukas Perez mundan soň, karýerasyny Londonyň beýleki topary “West Hamda” dowam etdirer. 29 ýaşly oýunçynyň transfer bahasy 10 million funt sterlinge deň boldy. Ol 3 ýyllyk şertnama baglaşdy.
“Bornmut” topary “Lewanteniň” kolumbiýaly ýarymgoragçysy Jefferson Lermany 25 million funt sterlinge satyn aldy (5 ýyllyk şertnama). 23 ýaşly oýunçy “Bornmutyň” iň gymmat transferi boldy.
“Bernli” kluby “Mançester Sitiniň” iňlis derwezeçisi Jou Harty 3,5 million funt sterlinge transfer etdi. Soňky 2 möwsümi “Torinodyr” “West Hamda” kärendesine oýnan 31 ýaşly Hart 2 ýyllyk geleşige gol çekdi.
“Krasnodaryň” hüjümçisi Fýodor Smolow Moskwanyň “Lokomotiw” toparynyň düzümine goşuldy.


text:
Berkarar döwletimiziň bagtyýarlyk döwründe oba hojalyk pudagynda hem uly ösüşlere eýe bolunýar. Daýhanlara ýerden bol hasyl almak üçin ähli amatlyklar, ýeňillikler döredilýär. Daşary ýurtlardan getirilýän tehnikalar hem döredilýän mümkinçilikleriň biri bolup durýar. Şol tehnikalaryň ekin meýdanlarynda wagtly-wagtynda işläp durmagy zähmetkeşleriň işini ep-esli derejede ýeňilleşdirýär. Häzirki wagtda daýhanlarymyz bereketli topragymyza gowaçany, bugdaýy, gant şugundyryny ekip, olardan bol hasyl alyp, oňat netijeleri görkezýärler. Şu günki günlerde bolsa, halk hojalygynda ekin meýdanlarynda ekiş işleri gyzgalaňly ýagdaýda alnyp barylýar.
Türkmen topragy rysgally, bereketli toprak. Halk arasynda “Ýykylsaň ýere ýapyş” diýen aýtgy hem bar.


text:
Orsýetde döwletiň hemaýat etmeginde amala aşyryldy diýilýän doping dawasy sebäpli ýurduň 2018-nji ýylda geçiriljek gyşky olimpiýa oýunlaryna gatnaşmagyna girizilen gadagançylyk dünýäde el çarpyp garşylamakdan, gahar-gazaba çenli dürli reaksiýa döretdi.
Dopinge garşy resmiler Halkara Olimpiýa komitetiniň 5-nji dekabrda yglan eden kararynyň uzak wagtlap dowam edýän dopinge garşy göreşde möhüm tapgyr bolandygyny we onuň bikanun dermanlaryň ulanylmagyna päsgel berip, arassa atletleri goldajakdygyny we ruhlandyrjakdygyny aýtdylar.
“Arassa atletler möhüm ýeňiş gazandylar” diýip, ABŞ-nyň Dopinge garşy agentliginiň başlygy we Orsýetiň tankytçysy Trawis Tygart aýtdy. Tygart Orsýeti 2014-nji ýylda Soçide geçirilen Olimpiýa oýunlaryny galplaşdyrmakda aýyplapdy.
Birleşen Ştatlaryň Olimpiýa komiteti Halkara Olimpiýa komitetiniň gelen netijesini “güýçli we tutanýerli karar” diýip öwdi.
Rus sportunda sportsmenlere derman berilmegine we olaryň analizleriniň ýaşyrylmagyna kömek edýän bikanun hereketler barada giň göwrümli hasabat çap eden kanadaly derňewçi Riçard MakLaren komitetiň gelen netijesini gutlap, “biz sport ulgamyndaky ‘nädip ýeňseň ýeň, ýöne ýeň’ diýen mentaliteti taşlap, adalatly ýaryşlary goldaýan düşünjäni makullamaly” diýdi.
Orsýetiň häkimiýetleri karara gahar-gazap bildiren hem bolsalar, olimpiadany boýkot etmek ýaly ar alyjy çäreleri yglan etmediler. Ýogsam käbir orsýetli kanun çykaryjylar bu ugurda iş alyp barypdy.
Käbir rus resmileri özlerine göwünlik berip, fewral aýynda Günorta Koreýanyň Pýongçang şäherinde geçiriljek oýunlara özüniň arassadygyny subut eden atletler gatnaşyp biler diýdiler.
Orsýetiň Olimpiýa komitetiniň prezidenti Aleksandr Žukow “bigünäleri jezalandyrmak adalatsyzlyk we ahlaksyzlykdyr” diýdi.
Ol Lozanda Orsýetiň “R-Sport” habar agentligi bilen söhbetdeşliginde “Bu Olimpiýa ýörelgelerine doly ters gelýär” diýdi.
Ýöne ol Halkara Olimpiýa komitetiniň arassa rus sportsmenleriniň “orsýetli Olimpiýa atletleri” adyny götermäge rugsat bermek boýunça alan kararyny magtady.
“Olar orsýetli atletleriň adyndan çykyş ederler, bitaraplaryň adyndan däl... Bu örän wajyp” diýip, Žukow aýtdy.
Halkara Olimpiýa komiteti “berk gözegçilik astynda”, ýagny mundan ozal doping jezasy bolmadyk, derman barlaglaryndan geçen käbir rus sportsmenleriniň bitarap uniformada ýaryşa gatnaşmaklaryna rugsat berlip bilinjekdigini mälim etdi.
Orsýetde döwlet hemaýatyndaky doping aýyplamalaryny derňeýän Şwesiýanyň ozalky prezidenti Samuel Şmidiň baştutanlygyndaky toparyň gelen netijelerini we rekomendasiýalaryny göz öňünde tutup, Halkara Olimpiýa komitetiniň ýolbaşçylary şeýle karara geldiler.
Dopinge garşy bütindünýä agentliginiň 2016-njy ýylda taýýarlan hasabatynda Orsýetde dürli olimpiýa sport ugurlary boýunça döwletiň hemaýat etmeginde amala aşyrylan doping çäreleriniň giň möçberli subutnamalarynyň tapylandygy aýdylýar.
Şeýle-de, WADA 2014-nji ýylda Soçide geçirilen Gyşky Olimpiýa oýunlarynda pozitiw peşew analizleriniň arassalar bilen çalşyrylmagynda we olaryň ýaşyrylmagynda rus howpsuzlyk gulluklarynyň gatyşygyny anyklady.
‘Sistemalaýyn manipulýasiýa’
Halkara Olimpiýa komiteti Şmidiň hasabatynyň “Orsýetdäki doinge garşy düzgünleriň we ulgamlaryň sistemalaýyn manipulýasiýa edilendigini” tassyklandygyny aýdýar.
Halkara Olimpiýa komitetiniň prezidenti Tomas Bah jeza çäreleriniň Orsýetiň “ozal görlüp-eşidilmedik derejede Olimpiýa Oýunlarynyň we sportuň arassalygyna hüjüm etmegine” jogap hökmünde bolandygyny aýtdy.
Täzeligiň peýda bolmagynyň yz ýany Orsýetiň Daşary işler ministrliginiň metbugat wekili Maria Zaharowa özüniň Facebook sahypasynda Orsýetiň bu zatlara erjellik we tutanýerlilik bilen döz geljekdigini aýtdy. Ol: “Bizi hiç zat asla ýeňip bilmez. Ne jahan urşy, ne Sowet Soýuzynyň dargamagy, ne-de sanksiýalar. Biz bulara döz geleris!” diýdi.
‘Subut edilen korrupsiýa’
Russiýanyň prezidenti Wladimir Putin we beýleki rus resmileri öz sportsmenleriniň doping ulanmagyna döwletiň gatnaşmagy barada öňe sürülýän maglumatlary ret edýärler. Bu ýagdaý Orsýetiň onlarça sportsmeniniň soňky iki ýylda sport çärelerinden çetleşdirilmegine getirdi.
5-nji dekabrda gadagançylygyň girizilýändigi baradaky täzelik bilen bilelikde çap edilen Şmidiň hasabatynda “topar döwletiň ýokary häkimiýetiniň bu ulgamdan habarlydygyny tassyklaýan dokumentleşdirilen, garaşsyz we bitarap subutnamalara duş gelmedi” diýilýär.
Mundan ozal birnäçe döwletiň Olimpiýa oýunlaryna gatnaşmagy gadagan edilipdi, ýöne 5-nji dekabrda alnan karar doping sebäpli bir milli Olimpiýa toparyna girizilen ilkinji gadagançylykdyr.
5-nji dekabrda Halkara Olimpiýa komiteti Orsýete garşy başga-da birnäçe jeza çärelerini girizdi; Orsýetiň ozalky sport ministri, häzirki ministriň orunbasary Witaliý Mutka Olimpiýa oýunlaryna gatnaşmaklyk ömürlik gadagan edildi. Mutko dessine reaksiýa görkezmedi.
Halkara Olimpiýa komiteti Žukowyň Olimpiýa komitetine agzalygyny ýatyrdy.
Orsýetiň gyşky-oýunlar federasiýalarynyň başlyklary soňky alnan karar boýunça gahar-gazaplaryny beýan etdiler. Käbir rus kanun çykaryjylary Olimpiýa oýunlaryny boýkot etmäge çagyrdy.
“Bu örän kemsidiji we göwne degiji. Muny hiç zat bilen düşündirip bolmaz” diýip, Orsýetiň buzda typmak boýunça bileleşiginiň prezidenti Alekseý Krawtsow “R-Sport” habar agentligine aýtdy.
Orsýetiň Bobsleý federasiýasynyň prezidenti Aleksandr Zubkow rus kanalynda eden çykyşynda, Halkara Olimpiýa komitetiniň gelen karary “masgaraçylyk” diýdi.
Orsýetiň Erkin-stil boýunça federasiýasynyň prezidenti Alekseý Kuraşow: “Olimpiýa hereketi özüni abraýdan gaçyrdy, munuň düýpli netijeleri bolar” diýdi.
Orsýetiň döwlet tele kanaly “VGTRK” Pýongçangda geçiriljek Gyşky Oýunlary efire bermez diýip, Orsýetiň “Interfaks” täzelikler gullugy habar berdi.
Halkara Olimpiýa komitetiniň kararynyň öňýany Kreml “olimpizme ygrarly galýandygyny” aýdyp, boýkot çärelerine ýol bermejekdigini mälim etdi. Ýöne Putin orsýetlileriň öz milli baýdaklarynyň astynda ýaryşlara gatnaşyp bilmezligi “kemsidiji” bolup biler diýdi.
Halkara Olimpiýa komitetiniň prezidenti Bah Kremli boýkotdan dändirmek üçin çykyş etdi: “Olimpiki boýkot bilen asla hiç zat gazanyp bolmaz. Orsýetli sportsmenleriň boýkot etmegi üçin hiç hili esas ýok, sebäbi biz ol ýere diňe arassa atletleriň gatnaşmaklaryna rugsat berýäris” diýip, Bah aýtdy.
Moskwa öz syryny paş edenleri aýyplaýar
Orsýetli prokurorlar doping skandallary boýunça, esasan, Moskwanyň derman-barlaglary laboratoriýasynyň ozalky başlygy Grigoriý Rodçenkowy aýyplaýarlar.
Rodçenkow häkimiýetleriň aýybyny açyp syrlaryny paş etdi we soňra Birleşen Ştatlara gaçyp bardy. Ol o ýerde bukulyp ýaşaýar. Geçen hepde Halkara Olimpiýa komiteti Orsýetiň doping syrlaryny dünýä äşgär etmekde Rodçenkowyň “dogruçyllyk edendigini” aýtdy.
5-nji dekabrda Lozanda žurnalistleriň öňünde eden çykyşynda Şmid öz hasabatynyň “diňe Grigoriý Rodçenkowyň şaýatlygyna esaslanmandygyny” mälim etdi.
“Ol ýerde ylmy subutnamalar, şaýat beýannamalary, resminamalar we hat alyşmalar bar” diýip, ol aýtdy.


text:
14-nji sentýabrda Aşgabatda geçirilen Ýaşulular maslahatynda ilata mugt berilýän gazy, suwy we elektrik toguny tölegli etmek teklip edildi. Prezident Gurbanguly Berdimuhemdow ýurduň degişli resmilerine bu meselä garamagy tabşyrdy.
Eýse, bu barada ilat näme pikirde?
Türkmenistandaky habarçymyz Soltan Açylowa bu sorag bilen gyzyklanyp, käbir türkmenistanlylara ýüzlendi.
Ol birinji söhbetdeşligi Daşoguz welaýatynyň Türkmenbaşy etrabyndan pensioner ene Bahargül daýza bilen geçirdi.
Şeýle-de, Lebap welaýatyndan pensioner Hallybaýewa Gülsün bilen geçirilen söhbetdeşligi diňlemek üçin aşakdaky düwmä basyň.